pythainlp/thai-wiki-dataset-v4 huggingface dataset:
รายชื่อละครโทรทัศน์ทางสถานีโทรทัศน์ช่องทรูโฟร์ยู

ละครช่องทรูโฟร์ยู จะออกอากาศทุกวัน จันทร์-พฤหัสบดี ออกอากาศช่วงเวลา 19.00น. - 20.00น. โดยช่วงแรกละครใหม่ช่องทรูโฟร์ยู จะออกอากาศ ทุกวัน จันทร์-อังคาร เวลา 19.00น. - 20.00 น. เรื่องแรกที่ออกอากาศคือเรื่อง รักนี้ชั่วนิรันดร์ หลังจากที่ละครอวสาน ทางช่องทรูโฟร์ยู ได้เพิ่มเวลาออกอากาศละครช่องทรูโฟร์ยู เป็นวัน พุธ-พฤหัสบดี เรื่องแรกที่ออกอากาศคือ แสนดี เดอะซีรีส์ ในปี 2557
เดือนมิถุนายน ปี 2558 เพิ่มออกอากาศละครซีรีส์ ในช่วงเช้าวันเสาร์-อาทิตย์ เวลา 11.00 น. - 12.00 น. และวันอาทิตย์ เวลา 11.00 น. - 12.00 น. , เดือนมิถุนายน ปี 2559 เพิ่มออกอากาศเป็นวันพฤหัสบดีถึงวันศุกร์ เวลา 13.00น. - 14.00 น. เรื่องแรกที่ออกอากาศคือเรื่อง ดัง หนี ดับ
<templatestyles src="Legend/styles.css" />  "พื้นหลังสีเขียวแสดงที่ออกอากาศย้อนหลังทางแอปพลิเคชัน "ไลน์ทีวี" เป็นที่แรก"
อยากมีสามี

"อยากมีสามี" เป็นซิงเกิลของนักร้องลูกทุ่ง กล้วย คลองหอยโข่ง ในปี พ.ศ. 2558 ประพันธ์เนื้อร้อง-แต่งทำนองโดย นะโม โมรา และเรียบเรียงโดย เพิ่มศักดิ์ ทรัพย์โมกข์ ออกจำหน่ายในวันที่ 3 ธันวาคม พ.ศ. 2558 สังกัดค่ายเพลงเจ้าพระยาเรคคอร์ดส ในเครือมิวสิกมูฟเอนเตอร์เทนเมนต์
เนื้อหาของเพลงเล่าถึงคู่รักที่เขาไปสารภาพรักกันในโอ่ง โดยเพลงนี้ได้แรงบันดาลใจมาจากเรื่องบ้านผีปอบ คือโอ่งมันสามารถมีคนลงไปได้เป็นสิบๆ ก็คิดว่าถ้าเราจะเอาคู่รักลงไปก็ใส่ได้เหมือนกัน และมันเป็นเสียงโอ่ง เป็นเสียงที่คนไม่ค่อย ได้เล่นกัน เลยมีการเล่นคำเช่นท่อนนี้ "โตดติตง สาวกระโดด ลงทงนกกิ้งโครงบินเข้าใต้กระโปรง โตดติตง สาวกระโดดลงโอ่ง นกกิ้งโครงบินถลาโหม่งโอ่ง" จนเวลาผ่านไปฝ่ายชายหายไปไหนไม่รู้ กล้วยก็เป็นตัวแทนผู้หญิงทวงถามสัญญาว่าจะมาขอ เมื่อไหร่จะมา ประมาณว่าอยากมีสามีแล้ว
มหาวิทยาลัยโตไก

มหาวิทยาลัยโตไก  เป็นมหาวิทยาลัยเอกชนตั้งอยู่ที่ โตเกียว, ญี่ปุ่นก่อตั้งโดย ดร. ในปี พ.ศ.2485 โดยเริ่มแรกใช้ชื่อว่า สถาบันวิทยาศาสตร์การบิน ซึ่งต่อมาได้เปลี่ยนมาเป็นมหาวิทยาลัยโตไก ชิซุโอะกะ, ญี่ปุ่น ในปี พ.ศ.2486. ในปี พ.ศ.2551 มหาวิทยาลัยโตไก, มหาวิทยาลัยโตไกคิวชู, และ มหาวิทยาลัยโตไกฮอกไกโด ได้มารวมกันเป็น มหาวิทยาลัยโตไก.
มหาวิทยาลัยโตไก เป็นหนึ่งในสถาบันการศึกษาและวิจัยขนาดใหญ่ในญี่ปุ่น. ปัจจุบัน,มหาวิทยาลัยโตไก มีทั้งหมด 8วิทยาเขต ใน Sapporo (Hokkaido), Takanawa (Tokyo), Yoyogi (Tokyo), Shonan (Kanagawa), Isehara (Kanagawa), Shimizu (Shizuoka), Kumamoto (Kumamoto), and Aso (Kumamoto), เปิดการเรียนการสอนทั้งหมด 21คณะ แบ่งออกเป็น 80ภาควิชา.และหลักสูตรบัณฑิตศึกษา 21หลักสูตร. ปัจจุบันมีนักศึกษาจำนวนทั้งสิ้น 30,000คน รวมนักศึกษาต่างชาติ 700คน.
หลักสูตรปริญญาตรี.
คณะอักษรศาสตร์.
วัฒนธรรมศึกษา
วัฒนธรรมเอเซีย
วัฒนธรรมยุโรป
วัฒนธรรมอเมริกัน
วัฒนธรรมสแกนดิเนเวียร์
ประวัติศาสตร์
วรรณคดีญี่ปุ่น
การเขียน
ภาษาอังกฤษ
สื่อศึกษา
จิตวิทยาและสังคมวิทยา
คณะรัฐศาสตร์และเศรษรฐศาสตร์.
รัฐศาสตร์
เศรษฐศาสตร์
บริหารธุรกิจ
คณะนิติศาสตร์.
นิติศาสตร์
คณะมนุษย์ศาสตร์และวัฒนธรรม.
พัฒนาการมนุษย์
ศิลปศาสตร์
นานาชาติศึกษา
คณะพลศึกษา.
พลศึกษา
การแข่งขันกีฬา
จูโดและเคนโด
กีฬาและนันทนาการ
การจัดการกีฬาและสันทนาการ
คณะวิทยาศาสตร์.
คณิตศาสตร์
คณิตศาสตร์ประยุกต์
ฟิสิกส์
เคมี
คณะเทคโนโลยีสารสนเทศ.
มนุษย์และเทคโนโลยีสารสนเทศ
วิศวกรรมคอมพิวเตอร์ประยุกต์
คณะวิศวกรรมศาสตร์.
ชีววิทยาประยุกต์
เคมีประยุกต์
เทคโนโลยีแสงและภาพ
วิศวกรรมนิวเคลียร์
วิศวกรรมไฟฟ้าและอิเล็กทรอนิค
วัสดุศาสตร์
สถาปัตยกรรมศาสตร์
วิศกรรมโยธา
วิศวกรรมความเที่ยงตรง
วิศวกรรมเครื่องกล
วิศวกรรมเครื่องต้นกำลัง
วิศวกรรมการบินและอวกาศ
วิศวกรรมเครื่องมือแพทย์
คณะการท่องเที่ยว.
การท่องเที่ยว
คณะวิศวกรรมสารสนเทศและโทรคมนาคม.
เทคโนโลยีสื่อและสารสนเทศ
เทคโนโลยีระบบฝังตัว
วิศวกรรมการจัดการระบบ
วิศวกรรมเครือข่าย
คณะสมุทรศาสตร์และเทคโนโลยี.
วัฒนธรรมทางทะเล
สิ่งแวดล้อม
สมุทรศาสตร์และธรณีวิทยา
การประมง
ชีววิทยาประยุกต์
ชีววิทยาทางทะเล
วิศวกรรมสมุทรศาสตร์
วิศวกรรมโยธาสมุทรศาสตร์
ทรัพยากรแร่ทางทะเล
วิทยาศาสตร์การประมง
ระบบนำทาง
คณะแพทย์ศาสตร์.
แพทย์ศาสตร์
คณะวิทยาศาสตร์และสุขภาพ.
การพยาบาล
สังคมสงเคราะห์
คณะธุรกิจศึกษา.
การจัดการ
คณะบริหารธุรกิจ.
บริหารธุรกิจ
การจัดการท่องเที่ยว
คณะวิศวกรรมอุตสาหการ.
วิศวกรรมสิ่งแวดล้อม
วิศวกรรมระบบอัจฉริยะและอิเล็กทรอนิค
คณะวิศวกรรมอุตสาหการและสวัสดิการ.
วิศวกรรมการผลิต
วิศวกรรมสารสนเทศ
วิศวกรรมโยธาและสถาปัตยกรรม
คณะเกษตรศาสตร์.
เกษตรศาสตร์
คณะความสัมพันธ์ทางวัฒนธรรมนานาชาติ.
ความสัมพันธ์ทางวัฒนธรรมนานาชาติ
คณะชีววิทยาและวิศวกรรม.
คณะชีววิทยาและวิศวกรรม
คณะวิศวกรรมชีวเวช.
วิศวกรรมชีวเวช
Other Courses.
หลักสูตรภาษาญี่ปุ่นสำหรับชาวต่างชาติ
http://www.u-tokaiasean.com/international/twining/index.html
น้ำมูกไหล

น้ำมูกไหล  เป็นอาการที่โพรงจมูกเกิดการอุดตันจากเมือกจำนวนหนึ่งและมักจะเกิดได้บ่อย น้ำมูกไหลเป็นอาการทั่วไปที่เกิดจากภูมิแพ้ (เยื่อจมูกอักเสบจากภูมิแพ้) หรืออาจเกิดจากโรคอื่นๆที่เป็นอยู่ อาทิ โรคหวัด หรืออาจมีสาเหตุจากอาการอื่นๆ อาทิ น้ำมูกไหลจากการร้องไห้, ร่างกายปรับอุณหภูมิไม่ทัน, การเสพโคเคนหรือการเลิกใช้สารจำพวกโอปิออยด์เช่นเมทาโดน อาการน้ำมูกไหลไม่จำเป็นต้องได้รับการรักษาเสมอไปเนื่องจากไม่ใช่อาการเจ็บป่วยและสามารถหายได้เอง แต่ก็มีวิธีรักษาให้หายอยู่ในกรณีที่มีการอักเสบหรือติดเชื้อ
ไซโฮจิ

ไซโฮจิ (; โรมาจิ: "Saihō-ji") เป็นวัดนิกายเซนของสำนักรินไซ ตั้งอยู่ในเขตนิชิเกียว นครเกียวโต วัดแห่งนี้มีสวนมอสที่มีชื่อเสียง ทำให้มีฉายาว่า วัดมอส (; โรมาจิ: "Koke-dera") วัดแห่งนี้สร้างขึ้นในยุคนาระเพื่อเป็นพุทธบูชาต่อพระอมิตาภพุทธะ ไซโฮจิถูกเพลิงไหม้วอดในสงครามโอนินระหว่างปี พ.ศ. 2010-2020 และเสียหายจากน้ำท่วมในยุคเอโดะ แต่ก็ได้รับการบูรณะในภายหลัง การเข้าเยี่ยมชมวัดแห่งนี้ทั้งชาวญี่ปุ่นและต่างชาติจำเป็นต้องมีจดหมายอนุญาตจากทางวัดซึ่งต้องขอล่วงหน้าและมีค่าบริจาคเข้าวัด 3,000 เยน
ในปี พ.ศ. 2537 ไซโฮจิก็ได้รับการขึ้นทะเบียนเป็นหนึ่งในอนุสรณ์สถานทางประวัติศาสตร์เกียวโตโบราณ ซึ่งเป็นมรดกโลกโดยยูเนสโก
โรดรีโก ดูแตร์เต

โรดรีโก โรอา ดูแตร์เต  มักถูกเรียกด้วยชื่อเล่นว่า ดีกง เป็นนักการเมืองและทนายความชาวฟิลิปปินส์ อดีตประธานาธิบดีฟิลิปปินส์คนที่ 16 เขาถือเป็นประธานาธิบดีคนแรกที่มาจากเกาะมินดาเนา ซึ่งที่นั่นเขาเคยดำรงตำแหน่งเป็นนายกเทศมนตรีเมืองดาเบาถึงกว่า 22 ปี ในขณะที่เป็นนายกเทศมนตรีเมืองดาเบานั้น เขาใช้นโยบายขั้นรุนแรงในการปราบปรามอาชญากรจนเมืองดาเบากลายเป็นเมืองที่มีอัตราอาชญากรรมต่ำที่สุดในฟิลิปปินส์ และตัวเขาได้รับฉายาว่า "ผู้ลงทัณฑ์" แต่ก็ถูกวิจารณ์ว่านโยบายของเขาทำให้มีผู้เสียชีวิตมากกว่าพันคน
ในปี พ.ศ. 2559 เขาลงสมัครรับเลือกตั้งเป็นประธานาธิบดี และได้รับชัยชนะด้วยคะแนนเสียง 13.2 ล้านเสียงหรือคิดเป็น 38.72% ของผู้มาใช้สิทธิ ภายหลังได้รับเลือกตั้ง เขาประกาศนโยบายที่จะใช้นโยบายขั้นรุนแรงในการกวาดล้างอาชญากรรมให้หมดไปจากฟิลิปปินส์ภายใน 6 เดือน และตั้งเป้าหมายจะสังหารอาชญากรในฟิลิปปินส์ให้ถึงหนึ่งแสนคน นอกจากนี้ดูแตร์เตยังย้ายร่างของประธานาธิบดีจอมเผด็จการอย่าง เฟอร์ดินานด์ มาร์กอส ไปฝังไว้ที่สุสานวีรชนในกรุงมะนิลา
หลังจากขึ้นรับตำแหน่งประธานาธิบดี เขาก็ประกาศทำสงครามยาเสพติด โดยให้อำนาจเจ้าหน้าที่ตำรวจสามารถสังหารผู้ต้องสงสัยในคดียาเสพติดได้ทันทีโดยไม่มีความผิด เพียงสองเดือนหลังเขาเป็นประธานาธิบดีมีผู้ต้องสงสัยคดียาเสพติดถูกวิสามัญฆาตกรรมกว่าพันคน และมีการฆ่าตัดตอนกันเองกว่าสองพันคน แม้จะถูกโจมตีอย่างรุนแรงจากองค์กรพิทักษ์สิทธิมนุษยชน แต่เขาก็เพิกเฉยต่อคำโจมตีดังกล่าวและยังคงดำเนินนโยบายสงครามยาเสพติดต่อไป
ในเดือนตุลาคม พ.ศ. 2564 โรดริโก ดูเตอร์เต ประกาศว่าเขาไม่ได้ลงสมัครรับตำแหน่งรองประธานาธิบดีในปี พ.ศ. 2565 และจะเกษียณจากชีวิตทางการเมือง
สกุลลาบิโอบาร์บุส

ลาบิโอบาร์บุส (ชื่อวิทยาศาสตร์: "Labiobarbus") เป็นสกุลของปลาสร้อยจำพวกหนึ่งในวงศ์ปลาตะเพียน (Cyprinidae)
โยฮัน กุนราด ฟัน ฮัสเซิลต์ ได้ตั้งสกุลนี้ขึ้นเมื่อปี ค.ศ. 1823 โดยกำหนดเป็นชื่อสกุลของปลา 2 ชนิดจากเกาะชวา ต่อมาในปี ค.ศ. 1842 ฌอร์ฌ กูว์วีเย และอาชีล วาล็องเซียน ได้ตั้งสกุลดังกิลา ("Dangila") ขึ้น โดยไม่ทราบว่าฟัน ฮัสเซิลต์ ได้ตั้งสกุลลาบิโอบาร์บุสไว้ก่อนแล้ว ดังกิลาจึงกลายเป็นชื่อพ้องไป
ปลาในสกุลลาบิโอบาร์บุสเป็นปลาที่พบได้ชุกชุมในแหล่งน้ำจืดของประเทศไทยรวมถึงประเทศอื่นในภูมิภาคเอเชียอาคเนย์ มีลักษณะเด่นที่สังเกตได้ง่าย คือ ฐานครีบหลังยาว มีก้านครีบแขนง 21–27 ก้าน จะงอยปากมีติ่งเนื้อเล็ก ๆ เป็นกระจุก ริมปากบนและล่างติดต่อรวมกันที่มุมปาก มีหนวดยาว 2 คู่ โดยแบ่งออกเป็นปลายจะงอยปาก 1 คู่ และมุมปาก 1 คู่ มีเกล็ดเล็ก มีความยาวเต็มที่ไม่เกิน 30 เซนติเมตร
ในประเทศไทย อาจเรียกปลาบางชนิดในสกุลนี้ว่า "ปลาซ่า" เนื่องมาจากพฤติกรรมที่รวมตัวกันเป็นฝูง เมื่อตกใจจะกระโดดขึ้นเหนือน้ำพร้อม ๆ กันจนเกิดเสียงดังซ่า โดยชื่อปลาซ่ายังหมายรวมถึงปลาในวงศ์ปลาตะเพียนอื่น ๆ ที่มีลักษณะใกล้เคียงกันอีกด้วย เช่น ปลาในสกุลปลาสร้อยนกเขา ("Osteochilus") เป็นต้น
พระพิทักษ์เจดีย์ (ศรี รามางกูร)

พระพิทักษ์เจดีย์ (ศรี) อดีตนายกองข้าอุปัฏฐากพระธาตุพนม หรือผู้ควบคุมท้าวเพี้ยตัวเลกข้าพระธาตุพนม หรือนายกองบ้านธาตุพนมลำดับ 7 (พ.ศ. 2429-31) ในราชวงศ์เวียงจันทน์ ปกครองธาตุพนมลำดับ 10 เดิมบรรดาศักดิ์พระศรีชองฟ้าหรือพระศรีสองฟ้ากรมการธาตุพนม เชื้อสายราชวงศ์เวียงจันทน์และจำปาสัก รับบรรดาศักดิ์พระพิทักษ์เจดีย์คนที่ 3 ของธาตุพนมต่อจากพระพิทักษ์เจดีย์ (แก่น) พี่ชาย
ประวัติ.
พระพิทักษ์เจดีย์ (ศรี) นามเดิมท้าวเทพพระศรีหรือท้าวพระสี เอกสารพื้นเมืองพนมบ้างออกนามเจ้าพระพิพักสี เป็นบุตรลำดับ 2 ของพระพิทักษ์เจดีย์ (ถง รามางกูร) หัวหน้าข้าอุปัฏฐากพระธาตุพนมลำดับ 5 และผู้ปกครองธาตุพนมลำดับที่ 8 พระพิทักษ์เจดีย์ (ศรี) เป็นน้องชายพระพิทักษ์เจดีย์ (แก่น) หัวหน้าข้าอุปัฏฐากพระธาตุพนมลำดับ 6 และผู้ปกครองธาตุพนมลำดับ 9 มารดาชื่อนางพิทักษ์เจดีย์ (รัตนะจันทน์) พระพิทักษ์เจดีย์ (ศรี) เป็นหลานปู่ท้าวอุปละ (มุง รามางกูร) หัวหน้าข้าอุปัฏฐากพระธาตุพนมลำดับ 4 เป็นเหลนทวดท้าวอุปละ (คำหมั้น) กับนางรัตนะหน่อแก้วชาวธาตุพนม ท้าวอุปละ (คำหมั้น) เป็นบุตรพระมหาสุระนันทากับนางแก้วอาไพธิดาเจ้าพระรามราชรามางกูรขุนโอกาส (ราม รามางกูร) ขุนโอกาส (เจ้าเมือง) ธาตุพนมองค์แรกจากราชวงศ์เวียงจันทน์ ส่วนพระมหาสุระนันทาเป็นบุตรเจ้าสุทธฮาชหรือสุทธราชน้องชายนางยอดแก้วศรีบุญมาชายาเจ้าพระรามราชฯ เจ้าสุทธฮาชและนางยอดแก้วศรีบุญมาเป็นบุตรเจ้าสีสุมังกับนางคำส่วงตา เจ้าสีสุมังเป็นโอรสเจ้าพระยาหลวงกางสมคราม (คำวิสุทธิ์) โอรสกษัตริย์จำปาสักกับสนมไม่ปรากฏพระนาม 
พี่น้องบุตรธิดา.
พระพิทักษ์เจดีย์ (ศรี) มีพี่น้อง 6 คนคือพระพิทักษ์เจดีย์ (แก่น), พระพิทักษ์เจดีย์ (ศรี), ท้าวเทพพระนม, นางเทพสวัสดิ์, นางเทพทุมมา, นางคำอ้วน มีภริยาปรากฏนาม 1 ท่านคือนางพิทักษ์เจดีย์ (นวนหรือนวลจันทร์) มีบุตรธิดา 9 ท่านคือเพี้ยซานนท์ (สุวันนะสอน), กวานปากก่ำ (ท้าวสุวันลี), ท้าวสุวันดี, นางสุวันนี, นางมัทที, นางเกดสนา, นางกาละเกด, นางหอมจันเทศ, นางสีมุนทา
เอริก บายี

เอริก แบร์ทร็อง บายี  เกิดเมื่อวันที่ 12 เมษายน ค.ศ. 1994 เป็นนักฟุตบอลอาชีพชาวโกตดิวัวร์ ปัจจุบันเล่นให้กับทีมชาติโกตดิวัวร์ในตำแหน่งเซ็นเตอร์แบ็ก
 "ณ วันที่ 30 ธันวาคม ค.ศ. 2018"
 "ณ วันที่ 20 พฤษภาคม ค.ศ. 2016"
เน็กซัส 6พี

เน็กซัส 6พี (ชื่อรหัส Angler) เป็นสมาร์ตโฟนในตระกูลกูเกิล เน็กซัส ร่วมพัฒนาโดยกูเกิลและหัวเว่ย เปิดตัวเมื่อวันที่ 29 กันยายน 2015 ที่เมืองซานฟรานซิสโก ประเทศสหรัฐอเมริกาพร้อมกับเน็กซัส 5เอ็กซ์ เน็กซัส 6พีมีการปรับปรุงจากรุ่นก่อนเช่น ตัวเครื่องเป็นอะลูมิเนียม, มีเน็กซัสอิมพรินต์ (Nexus Imprint) ซึ่งเป็นตัวอ่านลายนิ้วมือที่อยู่ด้านหลังเครื่อง, USB Type-C ที่ช่วยรับส่งข้อมูลและชาร์จแบตเตอรีได้เร็วขึ้น มีสีให้เลือกได้แก่ อะลูมิเนียม (สีเงิน), แกรไฟต์ (สีดำ), ฟรอสต์ (สีขาว) และโกลด์ (สีทอง—เฉพาะในญี่ปุ่น, อินเดียและสหรัฐอเมริกา) เน็กซัส 6พีเป็นสมาร์ตโฟนรุ่นแรก ๆ ที่มาพร้อมกับระบบปฏิบัติการแอนดรอยด์ 6.0 มาร์ชแมลโลว์
เน็กซัส 6พีได้รับการตอบรับส่วนใหญ่ไปในทางบวก เว็บไซต์อาร์ส เทคนิกา (Ars Technica) นิยาม "เน็กซัส 5เอ็กซ์และ 6พี" ว่าเป็น "สมาร์ตโฟนเรือธงของแอนดรอยด์อย่างแท้จริง" อนันด์เทค (Anandtech) กล่าวชมเน็กซัส 6พี แต่วิจารณ์การตั้งราคานอกทวีปอเมริกาเหนือและยุโรป อย่างไรก็ตาม ไอฟิกซ์อิต (iFixit) บริษัททำสื่อสอนการซ่อมอุปกรณ์อิเล็กทรอนิกส์ให้คะแนนเน็กซัส 6พี 2 เต็ม 10 เนื่องจากการซ่อมแซมที่ยาก
กฤตธวัฒน์ เอกชัย

กฤตธวัฒน์ เอกชัย ชื่อเล่น นนทร์ (เกิด 6 มกราคม 2540) เป็นนักแสดงและนายแบบชาวไทย มีชื่อเสียงจากรายการเกรียน Possible สังกัดจีเอ็มเอ็ม 25
ประวัติ.
กฤตธวัฒน์ เกิดเมื่อวันที่ 6 มกราคม พ.ศ. 2540 ที่กรุงเทพมหานคร จบการศึกษาระดับชั้นมัธยมศึกษาจากโรงเรียนสาธิตแห่งมหาวิทยาลัยเกษตรศาสตร์ ปัจจุบันศึกษาอยู่ระดับปริญญาตรี ชั้นปีที่ 2 คณะนิเทศศาสตร์ มหาวิทยาลัยหอการค้าไทย
กฤตธวัฒน์ เข้าสู่วงการด้วยการที่ได้เข้าร่วมรายการ "เกรียน Possible" ปี 2557 ร่วมกับเพื่อนอีก 7 คน ออกอากาศทางจีเอ็มเอ็ม 25 ซึ่งรายการนี้จัดทำขึ้นโดย ดีเจเอกกี้ เอกชัย เอื้อสังคมเศรษฐ์ ในปี 2559 เป็นพิธีกรร่วมกับ ปฐมพงศ์ เรือนใจดี, ปัณฑา พัฒนอำไพวงศ์ และภัทร เอกแสงกุล ในรายการ "โตแล้ว" ทางช่องจีเอ็มเอ็ม 25
ชีวิตส่วนตัว.
กฤตธวัฒน์ เป็นคนที่มีสไตล์การแต่งตัวง่ายๆ สบายๆ เสื้อยืดกางเกงขาสั้น งานอดิเรกของเขา คือ การเล่นดนตรีและเล่นกีฬาบาสเก็ตบอล
สแตฟว์ ม็องด็องดา

สแตฟว์ ม็องด็องดา อึมปีดี ([stɛv mɑ̃dɑ̃nda]; เกิด 28 มีนาคม ค.ศ. 1985) เป็นนักฟุตบอลชาวฝรั่งเศส ปัจจุบันเล่นในตำแหน่งผู้รักษาประตูให้กับแรนและทีมชาติฝรั่งเศส
สโมสรอาชีพ.
คริสตัลพาเลซ.
เมื่อวันที่ 1 กรกฎาคม ค.ศ. 2016 คริสตัลพาเลซ สโมสรจากพรีเมียร์ลีกได้เซ็นสัญญากับม็องด็องดาแบบไร้ค่าตัวจากมาร์แซย์
เทศบาลตำบลหล่มเก่า

หล่มเก่า เป็นเทศบาลตำบลแห่งหนึ่งในอำเภอหล่มเก่า จังหวัดเพชรบูรณ์ ครอบคลุมพื้นที่บางส่วนของตำบลหล่มเก่า เดิมมีฐานะเป็น "สุขาภิบาลหล่มเก่า" และได้เปลี่ยนแปลงฐานะเป็น "เทศบาลตำบลหล่มเก่า" เมื่อวันที่ 25 พฤษภาคม พ.ศ. 2542 มีประชากรในปี พ.ศ. 2560 จำนวน 6,233 คน
สภาพพื้นที่ล้อมรอบด้วยภูเขาเป็นเนินเขาสลับซับซ้อน มีที่ราบคล้ายแอ่งกระทะมีลำน้ำพุงเป็นลำน้ำหลัก ห้วยน้ำใส ห้วยวังหิน ฯลฯ เป็นลำน้ำรอง กระจายอยู่ในพื้นที่เขตเทศบาลและพื้นที่ด้านตะวันตกของชุมชนหล่มเก่า
ที่ตั้งและอาณาเขต.
สำนักงานเทศบาลตำบลหล่มเก่า ตั้งอยู่ทางทิศเหนือของจังหวัดเพชรบูรณ์ อยู่ห่างจากจังหวัดเพชรบูรณ์ เป็นระยะทาง 57 กิโลเมตร ห่างจากกรุงเทพมหานคร เป็นระยะทางประมาณ 403 กิโลเมตร
การปกครอง.
เทศบาลตำบลหล่มเก่า ปัจจุบันปกครองพื้นที่ 1 ตำบล 7 หมู่บ้าน 8 ชุมชน ดังนี้
ความดันโลหิตในปอดสูง

ความดันโลหิตในปอดสูง  เป็นการเพิ่มขึ้นของความดันเลือดในหลอดเลือดแดงสู่ปอดและหลอดเลือดดำจากปอดหรือหลอดเลือดในปอดหลอดอื่น ๆ ซึ่งนำมาสู่อาการหายใจลำบาก, เวียนศีรษะ, หมดสติชั่วคราว, ขาบวม หรืออาการอื่น ๆ ความดันโลหิตในปอดสูงอาจเกิดขึ้นได้อย่างเฉียบพลัน อาการนี้ถูกบัญญัติขึ้นโดย แอ็นสท์ ฟอน รอมแบร์ก (Ernst von Romberg) ในปี ค.ศ. 1891 ปัจจุบันยังเป็นการยากที่จะอธิบายสาเหตุของโรคนี้อย่างชัดเจน โรคนี้ทำให้มีผู้เสียชีวิตปีละราว 125–150 คนในสหรัฐอเมริกา และมีอัตราผู้ป่วยที่ 4 ต่อประชากร 1,000 คนในสหรัฐ และ 6 ต่อประชากร 1,000 คนในยุโรป สตรีมีความเสี่ยงที่จะเป็นโรคนี้มากกว่าผู้ชาย
สัญญาณและอาการ.
สัญญาณและอาการของการเกิดความดันโลหิตในปอดสูง ประกอบด้วยลักษณะต่อไปนี้:
<templatestyles src="Col-begin/styles.css"/>
นอกจากนี้ การเสพสารประเภทโคเคน, เมทแอมเฟตามีน (ยาบ้า), เอทานอล ซึ่งนำไปสู่ภาวะตับแข็ง หรือการสูบบุหรี่ ก็เป็นปัจจัยเสี่ยงที่ทำให้เกิดโรคได้
ปลาบาร์บ

ปลาบาร์บ  เป็นชื่อสามัญของปลาน้ำจืดหลายชนิด ในวงศ์ปลาตะเพียน (Cyprinidae) โดยเฉพาะอย่างยิ่งในสกุล "Barbus" และ"Puntius" โดยในอดีตถูกเรียกรวมกันในวงศ์ย่อย Barbinae โดยที่อาจมีบางวงศ์ย่อยได้ถูกยกให้ออกไปเป็นวงศ์ต่างหาก เช่น Labeoninae และปลาขนาดเล็กหลายชนิดในทวีปแอฟริกาอาจได้รับการจำแนกออกเป็นวงศ์ย่อยใหม่
รากศัพท์คำว่า "barb" เป็นชื่อสามัญที่ใช้เรียกปลาทั่วไปในวงศ์ปลาตะเพียนในภาษายุโรป มาจากภาษาละตินคำว่า "barba" ที่แปลว่า "เครา" หรือ "หนวด" โดยอ้างอิงมาจากหนวดของปลาที่ปรากฏอยู่ที่มุมปากในหลายชนิด 
สกุล.
สกุลของปลาที่อาจเรียกได้ว่าเป็นปลาบาร์บ ได้แก่:
<templatestyles src="Col-begin/styles.css"/>
หมายเหตุ.
<templatestyles src="Reflist/styles.css" />
พระพรหมวัชราจารย์ (พูนศักดิ์ วรภทฺทโก)

พระพรหมวัชราจารย์ นามเดิม พูนศักดิ์ ฉายา วรภทฺทโก นามสกุล มาเจริญ ปัจจุบันดำรงตำแหน่ง กรรมการมหาเถรสมาคม ที่ปรึกษาเจ้าคณะภาค 1-2-3 และ 12-13 (ธรรมยุต) รองแม่กองธรรมสนามหลวง เจ้าอาวาสวัดราชประดิษฐสถิตมหาสีมารามราชวรวิหาร
ประวัติ.
พระพรหมวัชราจารย์ มีนามเดิมว่า พูนศักดิ์ มาเจริญ เกิดเมื่อวันพุธที่ 17 มิถุนายน 2485 ที่ตำบลโคกสลุด อำเภอท่าวุ้ง จังหวัดลพบุรี
ปี พ.ศ. 2497 ท่านบรรพชาที่วัดคลองเม่า ต.โคกสลุด อ.ท่าวุ้ง จ.ลพบุรี มีพระครูสนิธวินัยการ (สนิท ยโสธโร) วัดท่าโขลง จ.ลพบุรี เป็นพระอุปัชฌาย์ ต่อมาจึงย้ายมาอยู่วัดราชประดิษฐฯ อุปสมบทเมื่อวันที่ 3 มิถุนายน 2506 ณ วัดราชประดิษฐสถิตมหาสีมาราม มีพระเทพเมธากร (ทิม อุฑาฒิโม) เป็นพระอุปัชฌาย์ พระมงคลภาณกาจารย์ (แฉล้ม ฉนฺทธมฺโม) เป็นพระกรรมวาจาจารย์ และพระครูจิตตานุรักษ์ (สงวน) เป็นพระอนุสาวนาจารย์ ได้รับฉายาว่า วรภทฺทโก
ปลาหมอกิบเบโรซ่า

ปลาหมอกิบเบโรซ่า (ชื่อวิทยาศาสตร์: "Cyphotilapia gibberosa") ปลาน้ำจืดในวงศ์ปลาหมอสี (Cichlidae) จัดอยู่ในสกุล "Cyphotilapia" ซึ่งเป็นสกุลเดียวกับปลาหมอฟรอนโตซ่า ("C. frontosa") ซึ่งเป็นที่รู้จักกันดี โดยถูกอนุกรมวิธานในปี ค.ศ. 2003 ซึ่งเป็นระยะเวลาครบ 100 ปีพอดีของการอนุกรมวิธานปลาหมอฟรอนโตซ่า
เป็นปลาที่เลี้ยงลูกและอมลูกปลาในปากเพื่อความปลอดภัยเหมือนปลาหมอฟรอนโตซ่า และปลาหมอสีส่วนใหญ่ โดยมีความแตกต่างกันจากปลาหมอฟรอนโตซ่าที่จำนวนเกล็ดข้างลำตัว ที่ปลาหมอฟรอนโตซ่าจะมีจำนวนเกล็ดประมาณ 33–35 ชิ้น ขณะที่ปลาหมอกิบเบโรซ่ามีประมาณ 34–36 ชิ้น และเกล็ดบริเวณเส้นประบริเวณลำตัว 2 เส้น คือ เส้นบนและเส้นล่าง ที่ย้อนขึ้นไปบริเวณส่วนหัว เกล็ดในบริเวณระหว่างเส้น 2 เส้นนั้น ปลาหมอกิบเบโรซ่าจะมีจำนวนเกล็ด 3 ชิ้น ในขณะที่ ปลาหมอฟรอนโตซ่าจะมีเพียง 2 ชิ้น มีแถบบนลำตัวทั้งหมด 6 แถบ
พบกระจายพันธุ์เฉพาะในทะเลสาบแทนกันยีกา เหมือนปลาหมอฟรอนโตซ่า โดยจะพบทางทางใต้ของทะเลสาบ แถบชายฝั่งตะวันออกและทางฝั่งตะวันตก และพบในระดับน้ำลึกประมาณ 34 เมตร ขณะที่ปลาหมอฟรอนโตซ่าจะอยู่ในระดับน้ำตื้นกว่า
Oh My Venus ไม่อ้วนเอาเท่าไร

Oh My Venus ไม่อ้วนเอาเท่าไร  เป็นละครโทรทัศน์สัญชาติเกาหลีใต้ในปี พ.ศ. 2558 ทางช่องเคบีเอส 2 นำแสดงโดย โซ จี-ซ็อบ และ ชิน มิน-อา ออกอากาศทุกวันจันทร์และอังคาร เวลา 21.55 น. เริ่มตอนแรกเมื่อวันที่ 16 พฤศจิกายน พ.ศ. 2558 
เนื้อเรื่อง.
คิม ย็อง-โฮ หรือที่รู้จักกันในชื่อ จอห์น คิม เป็น ผู้ฝึกสอนส่วนบุคคล ของดารา ฮอลลีวูด แม้ว่าครอบครัวของเขาจะมั่งคั่ง แต่ ย็อง-โฮ ประสบความเจ็บป่วยร้ายแรงในวัยเด็ก แต่เขาเชื่อว่าการใช้ชีวิตอย่างมีสุขภาพดีและการออกกำลังกายเป็นวิธีเดียวที่จะอยู่รอด เขาใช้สิ่งนี้เพื่อขจัดปัญหาในครอบครัวของเขา เขากลัวพ่อและสงสารยายของเขา โดยเรื่องอื้อฉาวในฮอลลีวูดกับนักแสดงสาว อันนา ซู ทำให้เขาต้องหนีกลับเกาหลี
คัง จู-อึน เคยเป็นออลซังในช่วงวัยรุ่น ซึ่งเธอมีชื่อเสียงในด้านใบหน้าที่สวยและรูปร่างที่น่าอิจฉา ตอนนี้เธอเป็นทนายอายุ 33 ปี เนื่องจากไฮเปอร์ไทรอยด์ เธอจึงมีน้ำหนักมากตั้งแต่นั้นเป็นต้นมา เธอป่วยในเที่ยวบินจากสหรัฐฯ กลับเกาหลี และจอห์น คิม เป็นบุคลากรทางการแพทย์เพียงคนเดียวในเที่ยวบิน เขาดูแลเธอแม้หลังจากที่พวกเขากลับถึงบ้านแล้ว หลังจากที่แฟนของเธอ อิม อู-ชิก ทรยศเธอและไปมีแฟนใหม่ และแฟนใหม่ของเขาคือ โอ ซู-จิน อดีตเพื่อนของเธอ ซึ่งปัจจุบันดำรงตำแหน่งรองประธานสำนักงานกฎหมายที่จูอึนทำงานอยู่ เธอ (แบล็กเมล์) โน้มน้าวให้เขาช่วยลดน้ำหนักของเธอ
โคอาที

โคอาที (Coati) จากสกุล "Nasua" and "Nasuella" เป็นสัตว์เลี้ยงลูกด้วยน้ำนมจากวงศ์แร็กคูนชนิดหนึ่ง เป็นสัตว์ออกหากินในเวลากลางวัน ซึ่งแตกต่างจากสัตว์ในวงศ์แร็กคูนส่วนใหญ่ ซึ่งเป็นสัตว์กลางคืน โคอาทีมีถิ่นกำเนิดในอเมริกาใต้ อเมริกากลาง และบริเวณทิศตะวันตกเฉียงใต้ของอเมริกาเหนือ 
นิรุกติศาสตร์.
คำว่า "โคอาที" หรือ "โกอาตี" มาจากภาษากวารานี ภาษาท้องถิ่นในกลุ่มภาษาตูปี-กวารานีแห่งอเมริกาใต้ มีความหมายตามตัวอักษรว่า "จมูกยาว" ประกอบด้วยสองหน่วยคำ คือ coá- (โกอา แปลว่า "ยาว") และ -tî (ตี แปลว่า "จมูก")
แหล่งที่อยู่.
โดยทั่วไป โคอาทีมีแหล่งอาศัยหลากหลายที่ โดยอาศัยอยู่ในบริเวณที่ร้อน แห้ง ชื้น เช่น ป่าดิบชื้นแอมะซอน บริเวณที่หนาวเย็นและสูงชัน เช่น ภูเขาแอนดีส (อเมริกาใต้) หรือบริเวณทุ่งหญ้าและตามพุ่มไม้ แหล่งอาศัยเริ่มต้นตั้งแต่ทางทิศตะวันตกเฉียงใต้ของสหรัฐ (ตอนใต้ของรัฐแอริโซนา นิวเม็กซิโก และเท็กซัส) จนถึงตอนเหนือของประเทศอุรุกวัยบ้างเชื่อว่า มีโคอาทีประมาณ 10 ตัว ขยายพันธุ์อยู่ที่มณฑลคัมเบรีย ของสหราชอาณาจักร
ช่วงชีวิต.
ในป่า โคอาทีมีอายุได้ถึงประมาณ 7 ถึง 8 ปี แต่เมื่ออยู่กับมนุษย์ โคอาทีสามารถมีอายุได้ถึง 15 ถึง 16 ปี
การกิน.
โคอาทีเป็นสัตว์ที่กินได้ทั้งพืชและเนื้อสัตว์ อาหารที่มักกิน ได้แก่ ผลไม้ สัตว์ไม่มีกระดูกสันหลังจำพวกแมลง (เช่น บึ้ง) และสัตว์มีกระดูกสันหลังขนาดเล็ก (เช่น กิ้งก่า หนู สัตว์ปีกขนาดเล็ก ไข่นก และไข่จระเข้) โคอาทีมีจมูกที่ดี และมีเท้าหน้าที่สามารถใช้ขุดเอาสัตว์ไม่มีกระดูกสันหลังออกมาจากดินได้
สัตว์ที่ล่าเป็นเหยื่อในธรรมชาติ.
สัตว์ที่ล่าโคอาทีเป็นเหยื่อ ได้แก่ แมวจากัวรันดี งูโบอาหางแดง จิ้งจอก หมา เพียงพอนไทรา แมวออเซลอต และเสือจากัวร์ นอกจากนี้ ยังมีสัตว์นักล่าจำพวกสัตว์ปีกตัวใหญ่ ได้แก่ อินทรี-เหยี่ยวหรูหรา เหยี่ยวสีเกาลัดและดำ และอินทรีฮาร์ปี ส่วนลิงแคพิวชินหัวขาว มักล่าลูกของโคอาทีเป็นอาหาร
สกุลโลโบคีลอส

สกุลโลโบคีลอส เป็นสกุลของปลาน้ำจืดในสกุล "Lobocheilos" ในวงศ์ปลาตะเพียน (Cyprinidae) ในวงศ์ย่อยปลาเลียหิน (Labeoninae) เผ่า Banganini
มีลักษณะสำคัญ คือ ลำตัวค่อนข้างยาว ปากอยู่ด้านล่าง ริมปากทั้งบนและล่างเรียบ ปากล่างขยายเป็นแผ่นเนื้อหนาแผ่คลุมกระดูกขากรรไกร บนจะงอยปากมีรูเล็ก ๆ และมีตุ่มสิวเป็นกระจุกหรือเรียงกันเป็นแถว ครีบหลังมีก้านครีบแขนง 8–10 ก้าน ก้านครีบเดี่ยวไม่เป็นหนามแข็ง มีหนวดที่มุมปาก 1 คู่ เป็นสกุลที่มีสมาชิกมาก ในประเทศไทยพบได้ถึง 12 ชนิด
Ë

ตัวอักษร Ë (ë) เป็นรูปแบบหนึ่งของอักษรละติน E ที่มี อยู่ด้านบน โดยถูกใช้ในบริบทที่หลากหลายในสัทอักษรสากลแสดงนี้เสียงโดยสัญลักษณ์ 
ภาษา.
Ë เป็นตัวอักษรที่ใช้ในภาษาแอลเบเนีย และ
สถานีรถไฟชินฮาโกดาเตะโฮกูโตะ

สถานีรถไฟชินฮาโกดาเตะโฮกูโตะ (; โรมาจิ: "Shin-Hakodate-Hokuto-eki") หรือมีชื่อเดิมว่า สถานีรถไฟโอชิมะ-โอโนะ (; โรมาจิ: "Oshima-Ōno-eki") เป็นสถานีรถไฟในจังหวัดฮกไกโด ให้บริการรถไฟสองสายคือฮกไกโดชิงกันเซ็งและสายหลักฮาโกดาเตะ ปัจจุบันเป็นสถานีรถไฟชิงกันเซ็งที่อยู่เหนือที่สุดของประเทศญี่ปุ่น ดำเนินงานโดยบริษัทรถไฟฮกไกโด (JR ฮกไกโด) ในอนาคตจะก่อสร้างรถไฟชิงกันเซ็งต่อจากสถานีนี้ไปถึงสถานีรถไฟซัปโปโระ
พระธรรมไตรโลกาจารย์

พระธรรมไตรโลกาจารย์ เป็นสมณศักดิ์พระราชาคณะชั้นธรรม ปัจจุบันพระราชทานเฉพาะแก่พระเถระฝ่ายธรรมยุติกนิกาย มีพัดยศประจำตำแหน่งเป็นพัดแฉกทรงพุ่มข้าวบิณฑ์ มี 5 แฉก พื้นแพรต่วนสีแดง
ฐานานุกรม.
พระธรรมไตรโลกาจารย์ มีฐานานุศักดิ์ตั้งฐานานุกรมได้ 6 รูป ดังนี้
ประวัติ.
ในทำเนียบสมณศักดิ์และคณะสงฆ์ครั้งกรุงเก่า ฉบับหลวง ปรากฏสมณศักดิ์ "พระธรรมไตรโลก" เป็นพระราชาคณะในคณะคามวาสีฝ่ายขวา อยู่วัดสุธาสวรรค์ ในสมัยรัตนโกสินทร์ถือเป็นพระราชาคณะผู้ใหญ่ตำแหน่งหนึ่ง 
ผู้ได้รับสมณศักดิ์.
ผู้ดำรงสมณศักดิ์พระราชาคณะชั้นธรรมที่พระธรรมไตรโลกาจารย์ มีรายนามดังต่อไปนี้
เจมส์บอก

เจมส์บอก หรือ เจมส์บัก (ชื่อวิทยาศาสตร์: "Oryx gazella") เป็นแอนทิโลปจำพวกออริกซ์ชนิดหนึ่ง จัดเป็นแอนทิโลปขนาดใหญ่ มีรูปร่างกำยำล่ำสัน ดูมีพละกำลัง
โดยที่ชื่อ "เจมส์บอก" ในภาษาอังกฤษมาจากภาษาแอฟริคานส์คำว่า "gemsbok" ซึ่งมาจากภาษาดัตช์ที่หมายถึงชื่อของชามอยส์ตัวผู้ เนื่องจากมีลักษณะคล้ายคลึงกัน (โดยเฉพาะรูปแบบใบหน้า) แต่ทั้งนี้ชามอยส์และออริกซ์เป็นสัตว์ที่ไม่เกี่ยวข้องอย่างใกล้ชิด โดยออกเสียงตามปกติในภาษาอังกฤษว่า 
ในอดีตเคยถูกจัดให้มีอีกหนึ่งชนิดย่อย คือ ไบซาออริกซ์ หรือออริกซ์แอฟริกาตะวันออก ("O. beisa") แต่ปัจจุบันได้ถูกแยกออกมาเป็นชนิดต่างหาก
ตัวผู้มีน้ำหนักตัวประมาณ 170–210 กิโลกรัม ตัวเมีย 140–185 กิโลกรัม ความสูงจากปลายกีบเท้าจรดหัวไหล่ 1.2 เมตร ความยาวลำตัว 2 เมตร ความยาวหาง 85 เซนติเมตร อายุโดยเฉลี่ย 12–15 ปี
มีลักษณะเด่น คือ ปลายเขาที่แหลมยาวนั้นเป็นคู่ถ่างกางออก และมีแถบสีดำคล้ายปานขนาดใหญ่ที่บั้นท้ายลำตัวและที่โคนขาทั้งหน้าและหลัง และยังมีแผ่นหนังสีดำยาวใหญ่พาดเฉียงอยู่เหนือท้องทั้งสองข้าง ซึ่งเป็นความแตกไปจากไบซาออริกซ์ อีกทั้งลำตัวก็บึกบึนกว่า และยังมีแถบสีดำครอบคลุมบริเวณใบหน้ามากกว่า
เจมส์บอกพบได้ทั่วไปในตอนใต้ของแอฟริกา เช่น แอฟริกาใต้, นามิเบีย, บอทสวานา มักอาศัยอยู่ในภูมิประเทศที่เป็นทุ่งหญ้าแห้งแล้ง เช่น พื้นที่กึ่งทะเลทรายและทะเลทราย เช่น ทะเลทรายนามิบ, ทะเลทรายคาลาฮารี พบเป็นจำนวนมากในอุทยานแห่งชาติอีโตซา และอุทยานแห่งชาตินามิบ-นูคลัฟต์ ในนามิเบีย ซึ่งที่นี่เจมส์บอกได้ปรากฎอยู่ในตราแผ่นดินของนามิเบีย ด้วยเป็นสัตว์ที่มีปริมาณมากถึง 373,000 ตัว โดยในธรรมชาติจะตกเป็นอาหารของสัตว์นักล่า เช่น สิงโต, ไฮยีนา และหมาป่าแอฟริกา
กำแพง (เพลงแอมมี่ เดอะบอตทอมบลูส์)

"กำแพง" เป็นซิงเกิลของ แอมมี่ เดอะบอตทอมบลูส์ ในปี พ.ศ. 2559 ประพันธ์เนื้อร้อง-แต่งทำนองโดย ไชยอมร แก้ววิบูลย์พันธุ์ (แอมมี่ เดอะบอตทอมบลูส์) และเรียบเรียงโดย เพิ่มศักดิ์ พิสิษฐ์สังฆการ ออกจำหน่ายครั้งแรกในวันที่ 10 พฤษภาคม พ.ศ. 2559
ในส่วนของพาร์ตดนตรี นอกจากความหม่นเศร้าของซาวนด์กีตาร์อะคูสติกในช่วงแรกของเพลง ก็ยังมีการเสริมความกลมกล่อมของเครื่องเป่าลงไปในท่อนฮุค
ส่วนของมิวสิควิดีโอเพลงนี้เผยแพร่ครั้งแรกในวันที่ 10 พฤษภาคม พ.ศ. 2559 มีจุดเด่นคือ ด้ายสีแดง ซึ่งเป็นตัวสื่อความหมาย ความเชื่อเรื่องด้ายแดงแห่งโชคชะตาถ้าเทียบกับความเชื่อของไทยหรือความเชื่อของตะวันตกอาจจะเทียบเคียงได้กับเรื่องของเนื้อคู่ คู่แท้ หรือความเชื่อเรื่อง Soul mate หรือ Destined Flame ซึ่งด้ายแดงแห่งโชคชะตานี้จะเชื่อมโยงกับทั้งสองฝ่ายตลอด ไม่ว่าทั้งคู่จะอยู่ที่ใด ณ เวลาใด หรือชาติภพใดก็ตาม ด้ายแดงนี้อาจจะยืดตึง หรืออาจจะพันกันได้ แต่ไม่อาจตัดขาดออกจากกันได้
การตอบรับ.
เพลง "กำแพง" ได้อันดับสูงสุด 59 จากการจัดอันดับของ อีเอฟเอ็ม ในชาร์ต อีเอฟเอ็ม ชาร์ต 94 ท็อป แอรเพลย์ ประจำวันที่ 11 มิถุนายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ไบซาออริกซ์

ไบซาออริกซ์ หรือ ออริกซ์แอฟริกาตะวันออก (หรือเรียกสั้น ๆ ว่า "ไบซา" หรือ "ออริกซ์"; ชื่อวิทยาศาสตร์: "Oryx beisa") แอนทิโลปขนาดใหญ่จำพวกออริกซ์ มีลักษณะคล้ายกับเจมส์บอก ("O. gazella") ซึ่งในอดีตเคยถูกจัดให้เป็นชนิดย่อยของกันและกัน (โดยใช้ชื่อวิทยาศาสตร์ว่า "Oryx gazella beisa") แต่ปัจจุบันได้มีการจัดให้เป็นชนิดต่างหาก โดยแบ่งออกเป็นชนิดย่อยได้ 2 ชนิด 
ไบซาออริกซ์ มีลักษณะคล้ายกับเจมส์บอก มีความแตกต่างกันที่มีรูปร่างที่เล็กกว่า ปลายเขาคู่กางถ่างออกน้อยกว่าเจมส์บอก และไม่มีแถบสีดำคล้ายปานพาดเฉียงเหนือท้องทั้งสองข้าง รวมถึงแถบสีดำบริเวณใบหน้าก็มีน้อยกว่า
ไบซาออริกซ์ ถือเป็นสัตว์เฉพาะถิ่นที่พบได้ในเขตอนุรักษ์แห่งชาติแซมบูรู ในเคนยา โดยถือว่าเป็น "สัตว์ทั้ง 5 ของแซมบูรู" ร่วมกับ เจเรนุค, ยีราฟลายร่างแห, นกกระจอกเทศโซมาลี และม้าลายเกรวี แต่ปัจจุบันได้มีการนำไปขยายพันธุ์ในเขตอนุรักษ์เอกชนสวีตวอเตอร์ที่อยู่ใกล้เคียงกันด้วย
Û

ตัวอักษร Û (û) เป็นรูปแบบหนึ่งของอักษรละติน U ที่มี (circumflex) อยู่ด้านบน โดยถูกใช้ในบริบทที่หลากหลายในสัทอักษรสากล
ภาษา.
Û ที่ใช้ในภาษา ดั่งนี้
อาเรนาดาอามาโซเนีย

อาเรนาดาอามาโซเนีย  เป็นสนามกีฬาแห่งหนึ่งตั้งอยู่ในเมืองมาเนาช์ ประเทศบราซิล มีความจุทั้งหมด 44,300 ที่นั่งถูกสร้างขึ้นในช่วงปี ค.ศ. 2010 ถึง 2014 โดยเป็นส่วนหนึ่งของการเป็นเจ้าภาพการแข่งขันฟุตบอลโลก 2014 และการแข่งขันฟุตบอลในโอลิมปิกฤดูร้อน 2016
สนามถูกสร้างขึ้นบนพื้นที่เดิมของสนามกีฬาริวัลโด ลิมา โดยได้รับเงินสนับสนุนจากรัฐบาลของรัฐอามาโซเนีย 25% และ ธนาคารเพื่อการพัฒนาบราซิล 75% สนามได้รับการออกแบบโดย เกอเคิน มาร์ก อุน พาร์สนาส โดยได้แรงบันดาลใจมาจากป่าฝนอเมซอนที่ล้อมรอบเมืองมาเนาช์และโครงสร้างด้านนอกของโลหะถูกออกแบบมาเพื่อทำให้เกิดการสร้างงานการทำตะกร้าฟางซึ่งทำขึ้นในภูมิภาค สนามถูกสร้างขึ้นโดย อังแดร์ กุชแชร์ฮิส บริษัท วิศวกรรมสัญชาติบราซิล
โดยมีความจุประมาณ 44,300 คน, มีร้านอาหารที่หรูหรา, ที่จอดรถใต้ดินและการเข้าถึงสำหรับผู้ที่มีความต้องการพิเศษ นอกจากนี้ยังมีระบบรีไซเคิลน้ำฝนในสถานที่และระบบบำบัดน้ำเสียเพื่อลดการใช้น้ำและถูกออกแบบมาเพื่อใช้ประโยชน์จากการระบายอากาศตามธรรมชาติเพื่อลดการใช้พลังงาน นอกจากนี้วัสดุที่นำมาสร้างสนามมากกว่า 95% มาจากการรื้อถอนสนามกีฬาเก่าที่ได้ถูกนำมารีไซเคิล
สนามได้เปิดใช้งานครั้งแรกเมื่อวันที่ 9 มีนาคม ค.ศ. 2014 ในการแข่งขันโกปาเวร์จี ระหว่าง นาซิอองนาล พบกับ กลุบบิ ตู เฮโม ซึ่งผลจบลงด้วยคะแนน 2–2 รวมผลสองนัด 3–3 ซึ่งทำให้ กลุบบิ ตู เฮโม ชนะด้วยกฎประตูทีมเยือน
ฟุตบอลโลก 2014.
อาเรนาดาอามาโซเนีย เป็น 1 ใน 12 สนามที่ใช้แข่งขันฟุตบอลโลก 2014 ที่บราซิล เป็นเจ้าภาพ โดยแข่งขันในรอบแบ่งกลุ่มเท่านั้น
สโมสรฟุตบอลกระบี่ในฤดูกาล 2559

สโมสรฟุตบอลจังหวัดกระบี่ในฤดูกาล 2559 เป็นฤดูกาลที่ 4 ของ กระบี่ ในไทยลีกดิวิชั่น 1 ของกระบี่ ตั้งแต่ปี พ.ศ. 2556 ถึง ปัจจุบัน.
นักเตะต่างชาติ.
<templatestyles src="Template:Football squad player/styles.css" />
ไทยลีกดิวิชัน 1.
ตารางคะแนน.
ตารางคะแนนไทยลีกดิวิชัน 1 2559
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น!!เฮด-ทู-เฮด
ผลการแข่งขัน.
      ชนะ
      เสมอ
      แพ้
      โปรแกรมนัดต่อไป
ไทยเอฟเอคัพ.
      ชนะ
      เสมอ
      แพ้
      โปรแกรมนัดต่อไป
ไทยลีกคัพ.
      ชนะ
      เสมอ
      แพ้
      โปรแกรมนัดต่อไป
 "ณ วันที่ 24 กันยายน 2559"
รองเท้านารีขาวพังงา

รองเท้านารีขาวพังงา, รองเท้านารีไทยอานัม หรือ รองเท้านารีไทย เป็น กล้วยไม้ในสกุลรองเท้านารี พบทางภาคใต้ของประเทศไทย
ที่มาของชื่อ.
ที่มาของชื่อไทย รองเท้านารีขาวพังงา เพื่อบ่งบอกว่า เป็นกล้วยไม้สกุลรองเท้านารี ที่มีดอกพื้นสีขาว และมีแหล่งกำเนิด มาจากจังหวัดพังงา หรือ ชื่อไทย รองเท้านารีไทย เพื่อบอกว่า เป็นกล้วยไม้สกุลรองเท้านารี ที่มีแหล่งกำเนิดจากประเทศไทย รองเท้านารีไทยอานัม เรียกตามชื่อละตินของชื่อชนิด 
ที่มาของชื่อชนิด ในชื่อละตินทางวิทยาศาสตร์ "thaianum" เป็นคำคุณศัพท์อเพศ (Neutral gender) ซึ่งผันตามเพศของสกุล "Paphiopedilum" ซึ่งให้ความหมายถึง มีแหล่งกำเนิดจากประเทศไทย
ประวัติ.
รองเท้านารีขาวพังงา เคยถูกค้นพบและนำมาสู่วงการนักเพาะเลี้ยงกล้วยไม้ มาก่อนปี พ.ศ. 2540 แต่ในช่วงนั้นส่วนใหญ่ นักเพาะเลี้ยง และนักอนุกรมวิธานพืชได้มองว่า กล้วยไม้ชนิดนี้เป็นเพียง พันธุ์ (variety) หรือ สายพันธุ์ (race) หนึ่งของ รองเท้านารีขาวสตูลเท่านั้น
ในเดือนเมษายน ปี พ.ศ. 2548 ประพันธ์ เอี่ยมวิริยะกุล ได้พบกล้วยไม้รองเท้านารีขาวพังงาในที่เลี้ยง และได้เดินทางไปศึกษาและเก็บตัวอย่างบนเทือกเขาหินปูนในจังหวัดพังงา ได้ทำการรวบรวมข้อมูลและบรรยายพร้อมตั้งชื่อวิทยาศาสตร์เป็นชนิดใหม่ของโลกว่า "Paphiopedilum thaianum" ในเดือนกันยายน ปี พ.ศ. 2549 ลงในวารสาร Orchid Review ของราชพฤกษชาติสมาคมแห่งสหราชอาณาจักร ประเทศอังกฤษ
ในราวเดือนมีนาคม พ.ศ. 2550 ศุภลักษณ์ ภูมิคง และคณะ ได้เริ่มทำการสำรวจและวิจัยชีววิทยาของรองเท้านารีขาวพังงา และชนิดพันธุ์ใกล้เคียง
ลักษณะทางพฤกษศาสตร์.
ดอกมีพื้นสีขาว บางดอกมีพื้นสีขาวอมเหลืองหรือเขียวค่อนข้างเจือจาง มีจุดสีม่วงน้ำตาลขนาดเล็ก กระจายอยู่ในบริเวณใกล้โคนกลีบ ใบค่อนข้างหนาและแข็ง รูปลิ้นแคบยาวหรือรูปไข่กลับ ยาว 3.5-9.5 ซม.กว้าง 1-2.4 ซม. ปลายใบมีรอยหยักสามง่ามขนาดเล็กมากและโค้งมนต่อขอบใบ ขอบใบใกล้โคนมีขน ใบด้านบนมีลายสีเขียวแก่สลับสีเขียวอ่อน ใต้ท้องใบสีม่วงคล้ำ ดอกมีขนาดกว้างระหว่าง 3.3-4.2 ซม. รูปลักษณะมองจากด้านหน้าค่อนข้างกลมหรือรี ก้านช่อดอกตั้ง ยาวประมาณ 6-23 ซม. มีดอกที่ปลายช่อดอก อาจมีดอกได้ถึง 1-2 ดอกต่อหนึ่งช่อดอก กลีบกระเป๋าโป่งพอง มีจุดสีม่วงน้ำตาลขนาดใหญ่จำนวนหลายจุด บนกลีบกระเป๋าด้านใน โล่รูปไข่กลับ ทางออกของแมลงผสมเกสร 1.5-1.6 มม. ซึ่งเป็นกลไกคัดเลือกแมลงผสมเกสร
รองเท้านารีขาวพังงา มีลักษณะคล้าย รองเท้านารีขาวสตูล แต่รองเท้านารีขาวพังงามีขนาดดอกและใบเล็กกว่า แต้มกลางโล่สีเขียว และมีจุดสีม่วงน้ำตาลขนาดใหญ่หลายจุดกระจายตัวบนผิวด้านในกลีบกระเป๋า
ถิ่นอาศัย.
พบตามธรรมชาติบนพื้นผิวภูเขาหินปูน ขึ้นอยู่ตามซอกหิน ในภาคใต้ของประเทศไทย พบในแถบจังหวัดพังงาเท่านั้น ในระดับความสูงจากระดับน้ำทะเลปานกลาง 350 - 450 ม.
ฤดูออกดอก และระบบสืบพันธุ์.
ออกดอกช่วงเดือนเมษายน ถึง พฤษภาคม
จากการศึกษาวิจัยภาคสนามที่ตีพิมพ์ในปี พ.ศ. 2555 โดย HANS BÄNZIGER, ศุภลักษณ์ ภูมิคง และ กนกอร ศรีม่วง ได้ทำการเก็บข้อมูลในแหล่งที่อยู่ตามธรรมชาติของรองเท้านารีขาวพังงาและรองเท้านารีขาวสตูล พบว่าแมลงผสมเกสรเป็นชันโรง ในสกุล Lasioglossum ซึ่งเป็นชันโรงชนิดใหม่ของโลก และได้บรรยายและตั้งชื่อว่า Lasioglossum orchidodeceptum ซึ่งเป็นคนละชนิดกับแมลงผสมเกสรของรองเท้านารีขาวสตูล ซึ่งเป็นชันโรงคนละสกุลและคนละชนิดกันคือ Tetragonula testaceitarsis จึงเป็นหลักฐานยืนยันกลไกการแยกชนิด (Speciation mechanism) ที่มีระหว่าง ชนิดซ่อนเร้น (Cryptic species) ทั้งสองชนิดได้เป็นอย่างดี
ดิก-ดิก

ดิก-ดิก  เป็นแอนทิโลปขนาดเล็ก ในสกุล "Madoqua" พบในทวีปแอฟริกา แถบภูมิภาคแอฟริกาใต้และตะวันออก
มีน้ำหนักตัวประมาณ 4.5–5 กิโลกรัม ความสูงปลายกีบเท้าจนถึงหัวไหล่ 35–40 เซนติเมตร ความยาวลำตัว 56 เซนติเมตร ความยางหาง 5 เซนติเมตร อายุโดยเฉลี่ย 10 ปี
ดิก-ดิก ตัวผู้เท่านั้นที่จะมีเขา ลักษณะเขาแหลมสั้น ความยาวประมาณ 3–7.5 เซนติเมตร เป็นสัตว์ที่อาศัยอยู่ในภูมิประเทศที่เป็นพุ่มไม้ที่เป็นหนามแหลมจำพวกอะเคเซียเชื่อมต่อกับทุ่งหญ้าสะวันนา เพื่อป้องกันตัวเองจากสัตว์นักล่า โดยต้องอยู่ใกล้แหล่งน้ำ
ดิก-ดิก เป็นสัตว์กินพืช โดยอาหารได้แก่ ใบไม้, หน่อไม้, พืชสมุนไพรต่าง ๆ, ดอกไม้, ผลไม้ และเมล็ดพืชต่าง ๆ และตกเป็นอาหารของสัตว์ขนาดใหญ่กว่า เช่น ไฮยีนา, สิงโต, แมวป่า, อินทรีและเหยี่ยวขนาดใหญ่ ตลอดจนงูเหลือม และตะกวด
การจำแนก.
แบ่งออกได้เป็น 4 ชนิด ได้แก่
แอนทิโลปแคระ

แอนทิโลปแคระ  เป็นแอนทิโลปขนาดเล็ก ที่อยู่ในเผ่า Neotragini ในวงศ์ย่อย Antilopinae หรือแอนทิโลปแท้ โดยจำแนกออกมาจากวงศ์ย่อย Neotraginae พบกระจายพันธุ์เฉพาะในทวีปแอฟริกา
คลิปสปริงเงอร์

คลิปสปริงเงอร์ (ชื่อวิทยาศาสตร์: "Oreotragus oreotragus") เป็นแอนทิโลปขนาดเล็ก ในกลุ่มแอนทิโลปแคระ หรือแอนทิโลปเล็ก 
ศัพทมูลวิทยา.
คลิปสปริงเงอร์จัดเป็นสิ่งมีชีวิตเพียงชนิดเดียวเท่านั้นในสกุล " Oreotragus" โดยได้รับการอนุกรมวิธานครั้งแรกเมื่อปี ค.ศ. 1783 โดยเอเบอร์ฮาร์ด เอากุสท์ วิลเฮล์ม ฟอน ซิมเมอร์มันน์ นักสัตววิทยาชาวเยอรมัน ชื่อเรียกในท้องถิ่นว่า "กลิปสปริงเงอร์"  มาจากการประสมกันของคำในภาษาแอฟริคานส์ว่า ("หิน") กับ ("ผู้กระโดด", "ผู้ผาดโผน") รวมความแล้วแปลว่า "นักกระโดดหน้าผา" และมีอีกชื่อหนึ่งคือ "กลิปโบก" 
และอาจเรียกชื่อสามัญในภาษาไทยได้ว่า "กวางผา" แต่เป็นสัตว์ต่างประเภทกับกวางผาที่พบในทวีปเอเชีย แม้จะอยู่ในวงศ์เดียวกันก็ตาม 
ลักษณะและพฤติกรรม.
ตัวผู้มีน้ำหนักตัวประมาณ 10 กิโลกรัม ตัวเมีย 13 กิโลกรัม ความสูง 50–55 เซนติเมตร จากกีบเท้าถึงไหล่ ความยาวลำตัว 80 เซนติเมตร–1 เมตร ความยาวหาง 8 เซนติเมตร อายุโดยเฉลี่ย 10–12 ปี มีเขาเฉพาะตัวผู้เท่านั้น ขนาดความยาว 20–25 เซนติเมตร มีความเรียวแหลม ตัวเมียมีขนาดใหญ่กว่าตัวผู้เล็กน้อย ไม่มีเขา มีขนสีต่าง ๆ ออกไป เช่น เหลือง, น้ำตาลแดง, เทา แตกต่างออกไปตามภูมิประเทศเพื่ออำพรางตัว โดยมีจุดอ่อนคือสีขาว
คลิปสปริงเงอร์ เป็นแอนทิโลปที่มีความปราดเปรียวว่องไวมาก สามารถกระโดดไปมาตามโขดหินได้อย่างคล่องแคล่ว เนื่องจากกีบเท้ามีลักษณะพิเศษทำให้เกาะติดบนพื้นหินได้อย่างมั่นคง ส่วนใหญ่จะอาศัยอยู่เป็นคู่ เมื่อมีลูกจะซ่อนลูกไว้ประมาณ 1 เดือน เพื่อความปลอดภัย โดยเป็นสัตว์ที่มีความสามารถกระโดดได้สูงมากเป็นพิเศษ โดยกระโดดได้สูงคิดเป็น 15 เท่าของความสูงของตัว หรือประมาณ 7 เมตร ซึ่งเมื่อเทียบกับมนุษย์แล้วจะเท่ากับว่ากระโดดจากไหล่ของเทพีเสรีภาพข้ามคบเพลิงซึ่งเป็นจุดสูงสุดได้เลย
อาศัยอยู่ตามภูมิประเทศที่เป็นโขดหินหรือภูเขาหินที่มีต้นไม้ขึ้นประปราย อาศัยอยู่ได้ทั้งในพื้นที่แห้งแล้งและพื้นที่ชุ่มชื้น อาหารหลักได้แก่ ใบไม้อ่อน ๆ, รากไม้, ดอกไม้, ผลไม้ และหญ้าที่ขึ้นใหม่ในช่วงฤดูฝน เป็นสัตว์ที่จะไม่ดื่มน้ำโดยตรง แต่จะอาศัยความชื้นจากพืชพรรณต่าง ๆ ที่กินขึ้นไปแทนหล่อเลี้ยงร่างกาย ทำให้สามารถอดน้ำได้เป็นระยะเวลานาน ๆ 
เป็นสัตว์ที่หากินในเวลากลางคืน โดยเฉพาะในช่วงกลางดึกและจะกระฉับกระเฉงมากเป็นพิเศษในคืนเดือนหงายหรือคืนวันเพ็ญ จะเริ่มหลับนอนพักผ่อนเมื่อใกล้สาง ในเวลากลางวันมักนอนอาบแดดเพื่ออบอุ่นร่างกาย
จากการศึกษาทางด้านวงศ์วานวิวัฒนาการ พบว่าคลิปสปริงเงอร์มีความสัมพันธ์ใกล้ชิดกับเคิร์กดิก-ดิก ("Madoqua kirkii") และซูนี ("Neotragus moschatus") ซึ่งเป็นแอนทิโลปขนาดเล็กเหมือนกัน โดยวิวัฒนาการมาแล้วเกือบ 14 ล้านปี โดยมีลำดับตามตางรางดังนี้: 
การกระจายพันธุ์และความหลากหลาย.
พบกระจายพันธุ์อย่างกว้างขวางในเอธิโอเปีย, เคนยา, แทนซาเนีย, นามิเบีย และแอฟริกาใต้ และสูญพันธุ์ไปแล้วที่บุรุนดี โดยจำแนกออกได้เป็น 11 ชนิดย่อย ดังนี้:
<templatestyles src="Div col/styles.css"/>
รีดบัก

รีดบัก  เป็นแอนทิโลปขนาดกลาง ในวงศ์ย่อย Reduncinae หรือแอนทิโลปบึง 
มีความสูงประมาณ 60 ถึง 90 เซนติเมตร สีขนน้ำตาลแดง พบในแอฟริกาตะวันออก เช่น โมซักบิก, บอตสวานา, โซมาเลีย และบางส่วนของแทนซาเนีย 
รีดบัก มีลักษณะเด่น คือ มีต่อมกลิ่นที่แผ่นหนังสีดำใต้ใบหูทั้งสองข้างเห็นได้ชัดเจน ตัวผู้มีเขาที่โง้งไปด้านหน้า ตัวเมีนไม่มีเขา อาศัยอยู่ตามบริเวณที่เป็นดงกก หรือดงอ้อ รวมถึงพื้นที่ชุ่มน้ำต่าง ๆ เช่น หนอง, บึง และแม่น้ำที่อยู่ติดกับทุ่งหญ้า เป็นสัตว์ที่ดื่มน้ำโดยการสะสมความชื้นที่ได้จากพืชที่กินเข้าไปก็จะสามารถอดน้ำได้เป็นเวลานาน
รีดบักโบฮอร์

รีดบักโบฮอร์ (ชื่อวิทยาศาสตร์: "Redunca redunca") เป็นแอนทิโลปขนาดกลาง ที่พบได้ในแอฟริกากลาง 
ตัวผู้มีน้ำหนักตัวประมาณ 45–60 กิโลกรัม ตัวเมีย 35–45 กิโลกรัม ความสูงตั้งแต่กีบเท้าจนถึงหัวไหล่ 75–85 เซนติเมตร ความยาวลำตัว 1.2–1.4 เมตร อายุโดยเฉลี่ย 10 ปี 
มีเขาเฉพาะตัวผู้ที่โง้งงุ้มไปทางด้านหน้าของส่วนหัว ตัวเมียไม่มีเขา มีจุดเด่น คือ มีต่อมกลิ่นเป็นแผ่นหนังสีดำที่ใต้หูทั้งสองข้างเห็นได้ชัดเจน อาศัยอยู่ในภูมิประเทศที่เป็นพื้นที่ชุ่มน้ำ เช่น ดงกก, ดงอ้อ, ริมหนองหรือบึง หรือแม่น้ำที่ติดกับทุ่งหญ้า กินใบไม้, หญ้า รวมถึงดอกไม้ตูมในฤดูแล้ง เมื่อสะสมความชื้นจากพืชที่กินเข้าไปแล้วก็จะสามารถอดน้ำได้เป็นเวลานาน
รีดบักโบฮอร์ ที่โตเต็มวัยแล้วมักตกเป็นเหยื่อของสิงโตและฝูงไฮยีนา ส่วนในวัยที่ยังไม่โตเต็มที่ก็จะถูกเสือดาว, เสือชีตาห์, ไฮยีนา, แมวป่า, อินทรีขนาดใหญ่ และงูเหลือมล่าเป็นอาหาร
พบกระจายพันธุ์ทั่วไปในป่าแอฟริกาตอนกลางจนถึงแอฟริกาตะวันออกไปจนถึงตะวันตก แบ่งออกเป็นชนิดย่อยได้ 5 ชนิด ได้แก่
บุศรา ศรีรุ่งเรือง

บุศรา ศรีรุ่งเรือง (ชื่อเล่น: กิ๊ฟ) เกิดเมื่อวันที่ 10 กันยายน พ.ศ. 2528 เป็นนักร้องแนวเพลงลูกทุ่ง เข้าสู่วงการด้วยการชนะเลิศการประกวดเวที มิสทีนไทยแลนด์ Miss Teen Thailand ปี 2001 พ.ศ. 2544 หลังจากนั้นได้เข้ามาเป็นนักร้องในสังกัดยู ทู เรคคอร์ด มีเพลงที่สร้างชื่อเสียงให้กับเธอเป็นอย่างมากคือเพลง "ขนแขนสแตนอัพ"
ด้านชีวิตส่วนตัว สมรสกับ นายปานเทพ กุลพนาภินันท์ (ชื่อเล่น: แบงค์) โดยจัดพิธีฉลองมงคลสมรสเมื่อวันที่ 11 มกราคม พ.ศ. 2557 ที่วีวิลล่า หัวหิน จังหวัดประจวบคีรีขันธ์
ปัจจุบันมีบุตร 2 คน เป็นชาย 1 คน และล่าสุดเพิ่งคลอดหญิง 1 คน
มีธุรกิจ ได้แก่ ร้านเพชร ร้านทำเล็บเจล และจำหน่ายผลิตภัณ์บำรุงผิวหน้า
คาร์ล บัลเฮาส์

คาร์ล บัลเฮาส์ (4 พฤศจิกายน ค.ศ. 1905 – 28 กรกฎาคม ค.ศ. 1968) เป็นนักแสดงละครเวทีและนักแสดงภาพยนตร์ชาวเยอรมัน ภายหลังสงครามโลกครั้งที่ 2 คาร์ลได้เป็นผู้กำกับภาพยนตร์ในประเทศเยอรมนีตะวันออก
ผลงานที่ได้รับการคัดเลือก.
นักแสดง
ผู้กำกับ
ลีเซิล คาร์ลชตัท

ลีเซิล คาร์ลชตัท (12 ธันวาคม ค.ศ. 1892 – 27 มิถุนายน ค.ศ. 1960) เป็นนักแสดงหญิงชาวเยอรมัน เธอแสดงภาพยนตร์มากกว่า 75 เรื่อง ตั้งแต่ปี ค.ศ. 1913 ถึง ค.ศ. 1960
คาร์ล พลาเทิน

คาร์ล พลาเทิน (6 มีนาคม ค.ศ. 1877 – 4 กรกฎาคม ค.ศ. 1952) เป็นนักแสดงชาวเยอรมัน
ภาพยนตร์ที่ได้รับการคัดเลือก.
<templatestyles src="Div col/styles.css"/>
โรแบร์ท ช็อลทซ์

โรแบร์ท ช็อลทซ์ (23 เมษายน ค.ศ. 1886 – 10 ตุลาคม ค.ศ. 1927) เป็นนักแสดงภาพยนตร์ชาวเยอรมัน เขาแสดงภาพยนตร์มากถึง 76 เรื่อง ตั้งแต่ปี ค.ศ. 1919 ถึง ค.ศ. 1928
โรแบร์ทเกิดที่ประเทศเยอรมนี และเสียชีวิตที่กรุงเบอร์ลิน
ภาพยนตร์เด่น.
<templatestyles src="Div col/styles.css"/>
อ็อทซ์ ท็อลเลิน

อ็อทซ์ ท็อลเลิน (9 เมษายน ค.ศ. 1882 – 19 กรกฎาคม ค.ศ. 1965) เป็นนักแสดงชายและผู้กำกับภาพยนตร์ชาวเยอรมัน
ผลงานที่ได้รับการคัดเลือก.
นักแสดง
ผู้เขียนบท
คาร์ล เวอรึ

คาร์ล เวอรึ (เกิดที่อัปเปอร์บาวาเรีย, 7 สิงหาคม ค.ศ. 1894 – มิวนิก, 14 มีนาคม ค.ศ. 1975, อายุ 80 ปี) เป็นนักแสดงชายชาวเยอรมัน
หมายเหตุ.
<templatestyles src="Reflist/styles.css" />
บ็อบบี ทอดด์

บ็อบบี ทอดด์ (22 มิถุนายน ค.ศ. 1904 – 7 กันยายน ค.ศ. 1980) เป็นนักแสดงชายชาวเยอรมัน เขาแสดงภาพยนตร์มากกว่า 34 เรื่อง ตั้งแต่ปี ค.ศ. 1926 ถึง ค.ศ. 1961
เมทแอมเฟตามีน

เมแทมเฟตามีน (Methamphetamine) หรือชื่อในระบบ IUPAC คือ เอ็น-เมทิลแอมฟีตะมีน เป็นสารกระตุ้นหนักระบบประสาทส่วนกลาง ส่วนมากถูกใช้เป็นสารเสพติดและถูกใช้บ้างในการรักษาโรคซนสมาธิสั้นและโรคอ้วน เมแทมเฟตามีนถูกค้นพบโดยนักเคมีชาวญี่ปุ่น นาไง นางาโยชิ (長井 長義) ในปี ค.ศ. 1893 และมีอยู่สองอีแนนซิโอเมอร์ ประกอบด้วย: เดกซ์โตรเมแทมเฟตามีน ("dextromethamphetamine," (D)-methamphetamine) ซึ่งมีฤทธิ์รุนแรงกว่าและ เลโวเมแทมเฟตามีน ("levo-methamphetamine," (L)-methamphetamine) โดย (D)-methamphetamine มีพิษต่อระบบประสาทของมนุษย์และสามารถถูกใช้เป็นสารเสพติดประเภทกระตุ้นความต้องการทางเพศและมัวเมา และจัดเป็นสารเสพติด ในขณะเดียวกัน (L)-methamphetamine มีผลต่อระบบประสาทต่ำกว่า และถูกใช้เป็นยาหดหลอดเลือดชนิดพ่นจมูก (nasal decongestant) ได้ 
อย่างไรก็ตามก็มียาชนิดอื่นที่ปลอดภัยกว่าและมีประสิทธิผลทัดเทียมกัน จึงไม่มีการใช้ (L)-metamphetamine ในการรักษาอาการคัดจมูกโดยแพทย์แล้วในปัจจุบัน
ปัจจุบัน การค้าและครอบครองทั้งเมแทมเฟตามีนและเดกซ์โตรเมแทมเฟตามีนเพื่อการเสพถือว่าผิดกฎหมาย การใช้เมแทมเฟตามีนอย่างผิดกฎหมายพบได้มากที่สุดในเอเชีย โอเชียเนียและในสหรัฐอเมริกา ซึ่งในสหรัฐ ทั้งเมแทมเฟตามีน เดกซ์โตรเมแทมเฟตามีน และเลโวเมแทมเฟตามีนถูกจัดอยู่ในบัญชีที่สอง ประเภทสารควบคุม โดยเลโวเมแทมเฟตามีนเป็นยาจำหน่ายหน้าเคาน์เตอร์สำหรับใช้เป็นยาลดอาการคัดจมูกในสหรัฐ แต่โดยสากลแล้ว การผลิต จำหน่ายและครอบครองเมแทมเฟตามีนนั้นถูกควบคุมหรือต้องห้ามในประเทศส่วนใหญ่ เนื่องจากเป็นสารที่อยู่ในบัญชีที่สองของอนุสัญญาสหประชาชาติว่าด้วยสารที่มีผลต่อจิตใจ 
การที่ร่างกายได้รับเมแทมเฟตามีนมากเกินไป อาจส่งผลกระทบให้เกิดหลายอาการ การได้รับมากเกินในระดับปานกลางอาจทำให้มีอาการชีพจรผิดปกติ สับสนงุนงง ถ่ายปัสสาวะลำบากหรือเจ็บ ความดันโลหิตสูงหรือต่ำ อุณหภูมิร่างกายสูง ตื่นตัวและตอบสนองมากเกิน ปวดกล้ามเนื้อ กระสับกระส่าย หายใจเร็ว ชะงักหลั่งปัสสาวะ และปัสสาวะปลอดยูรีน การได้รับมากเกินในระดับสูง อาจก่อให้เกิดอาการอื่นเพิ่มเติม คือ อาการกำเริบรุนแรง ไตวาย เซอโรโทนินซินโดรม และยังอาจทำลายสมองได้อีกด้วย
หลอดเลือดดำจากปอด

หลอดเลือดดำจากปอด หรือ พัลโมนารีเวน  เป็นหลอดเลือดดำขนาดใหญ่ซึ่งรับเอาเลือดที่บรรจุออกซิเจนแล้วจากปอดไปยังหัวใจบนซ้าย ซึ่งมีอยู่สี่เส้นด้วยกัน ถือเป็นหนึ่งในหลอดเลือดดำเพียงไม่กี่เส้นที่ลำเลียงเลือดมีออกซิเจน
หลอดเลือดดำจากปอดมีจุดเริ่มต้นจากบริเวณขั้วปอดแต่ละข้าง รับเลือดมาจากแต่ละหลอดเลือดบรองเคียลสามเส้นจากสี่เส้น แต่ละเส้นลำเลียงเลือดไปที่หัวใจห้องล่างซ้าย เนื่องจากปอดแต่ละข้างมีทั้งหลอดเลือดดำทั้งบนล่าง ดังนั้นหลอดเลือดดำจากปอดจึงมีอยู่ทั้งหมดสี่เส้นด้วยกัน โดยหลอดเลือดยึดติดอยู่กับเยื่อหุ้มหัวใจ หลอดเลือดดำจากปอดมีทิศทางการลำเลียงควบคู่ไปกับหลอดเลือดแดงสู่ปอด
หุบผาชันแม่น้ำฟิช

หุบผาชันแม่น้ำฟิช  เป็นสถานที่หนึ่งอยู่ทางตอนใต้สุดของประเทศนามิเบียในทวีปแอฟริกา เกิดจากแม่น้ำฟิชซึ่งมีความยาว 650 กิโลเมตร ไหลคดเคี้ยวตัดผ่านสถานที่แห่งนี้ซึ่งเป็นเทือกเขากว่า 500 ล้านปี จึงมีสภาพเป็นหุบผาชันขนาดใหญ่ นับเป็นหุบผาชันที่มีขนาดใหญ่เป็นอันดับสองของโลกรองจากแกรนด์แคนยอนในรัฐแอริโซนา สหรัฐอเมริกา โดยหน้าผาแต่และแห่งมีความสูงถึง 500 เมตร จากด้านบนสุดลงสู่แม่น้ำ เป็นสถานที่ท่องเที่ยวและเป็นมรดกโลกทางธรรมชาติอีกแห่งหนึ่งของนามิเบีย
ภูเขาโต๊ะ

ภูเขาโต๊ะ  เป็นภูเขาที่มีด้านบนสุดหรือยอดเขาราบเรียบดูแลดูเหมือนโต๊ะ ตั้งอยู่ทางตอนเหนือของเมืองเคปทาวน์ ในประเทศแอฟริกาใต้ มีความยาวประมาณ 2 กิโลเมตร สูง 1,086 เมตรจากระดับน้ำทะเลปานกลาง เป็นส่วนหนึ่งของอุทยานแห่งชาติภูเขาโต๊ะ และรวมอยู่ในภูมิภาคเคปฟลอรัล ซึ่งได้ขึ้นทะเบียนเป็นมรดกโลกทางธรรมชาติของแอฟริกาใต้เมื่อปี ค.ศ. 2004
ปัจจุบันมีการบริการกระเช้าไฟฟ้าขึ้นสู่ยอดเขา ซึ่งจุผู้โดยสารได้ครั้งละ 65 คน และหมุนรอบแบบ 360 องศา เพื่อให้ผู้โดยสารได้ชมทิวทัศน์ได้อย่างเต็มที่ บนยอดเขามีพรรณพืชนานาชนิด และหลายชนิดเป็นพืชถิ่นเดียวที่ไม่มีในที่อื่นของโลก
ในปี ค.ศ. 2011 ภูเขาโต๊ะได้รับเลือกให้เป็นเจ็ดสิ่งมหัศจรรย์ทางธรรมชาติของโลกยุคใหม่ร่วมกับป่าแอมะซอน ในหลายประเทศของอเมริกาใต้, เกาะเชจู ของเกาหลีใต้, อ่าวหะล็อง ของเวียดนาม และอุทยานแห่งชาติแม่น้ำใต้ดินปูเวร์โตปรินเซซา ของฟิลิปปินส์ เป็นต้น
โพแทสเซียมไซยาไนด์

โพแทสเซียมไซยาไนด์  มีสูตรเคมีคือ KCN มีลักษณะเป็นของแข็งผลึกสีขาว ละลายน้ำได้ดีมาก มักใช้ในอุตสาหกรรมเหมืองแร่ทอง การสังเคราะห์ทางอินทรีย์และการชุบโลหะด้วยไฟฟ้า โพแทสเซียมไซยาไนด์มีความเป็นพิษสูงมาก มีกลิ่นจาง ๆ คล้ายอัลมอนด์ แต่การได้กลิ่นนี้ขึ้นอยู่กับลักษณะทางพันธุกรรม และมีบันทึกจากผู้ที่ฆ่าตัวตายด้วยสารนี้ว่ามีรสฉุนแสบลิ้น
การผลิต.
ก่อนปี ค.ศ. 1900 โพแทสเซียมไซยาไนด์ได้จากการสลายโพแทสเซียมเฟอร์โรไซยาไนด์ ดังสมการ:
K4[Fe(CN)6] → 4 KCN + FeC2 + N2
ต่อมาได้จากการผสมไฮโดรเจนไซยาไนด์กับสารละลายในน้ำ 50% ของโพแทสเซียมไฮดรอกไซด์ แล้วทำให้ระเหยในสุญญากาศ:
HCN + KOH → KCN H2O
ประมาณการว่ามีการผลิตโพแทสเซียมไซยาไนด์ 50,000 ตันต่อปี
ความเป็นพิษ.
โพแทสเซียมไซยาไนด์เป็นสารยับยั้งการหายใจระดับเซลล์และยับยั้งปฏิกิริยาออกซิเดทีฟฟอสโฟรีเลชัน ทำให้ร่างกายไม่สามารถสร้างพลังงานและเกิดภาวะเลือดเป็นกรดแล็กติก ผิวหนังเกิดผื่นแดงเนื่องจากเนื้อเยื่อไม่สามารถใช้ออกซิเจนจากเลือดได้ ต่อมาผู้ป่วยจะหมดสติและอาจมีภาวะชัก และจะเสียชีวิตจากภาวะพร่องออกซิเจน
ขนาดของโพแทสเซียมไซยาไนด์ที่ทำให้เสียชีวิตอยู่ที่ 200–300 มิลลิกรัม ช่วงเวลาของการออกฤทธิ์ขึ้นอยู่กับความเป็นกรดในกระเพาะอาหารที่จะเปลี่ยนโพแทสเซียมไซยาไนด์เป็นไฮโดรเจนไซยาไนด์
โพแทสเซียมไซยาไนด์ใช้ในการกระทำอัตวินิบาตกรรมของบุคคลในประวัติศาสตร์หลายคน เช่น แอร์วิน รอมเมิล, เอฟา เบราน์, โยเซฟ เกิบเบลส์, ไฮน์ริช ฮิมม์เลอร์, แฮร์มันน์ เกอริงและแอลัน ทัวริง
โพแทสเซียมไซยาไนด์สามารถขจัดความเป็นพิษได้ด้วยไฮโดรเจนเพอร์ออกไซด์ [H2O2 ] หรือสารละลายโซเดียมไฮโปคลอไรต์ [NaOCl] ดังสมการ:
 KCN + H2O2 → KOCN + H2O
มอซซาเรลลาควาย

มอซซาเรลลาควาย  คือมอซซาเรลลาที่ผลิตจากน้ำนมของควายบ้านพันธุ์เมดิเตอร์เรเนียนอิตาลี ถือเป็นผลิตภัณฑ์ดั้งเดิมของแคว้นคัมปาเนีย (โดยเฉพาะจังหวัดคาแซร์ตาและซาแลร์โน) ทางภาคใต้ของประเทศอิตาลี
คำว่ามอซซาเรลลาแผลงมาจากคำกริยาหรือกระบวนการที่เรียกว่า "มอซซาเร"  ซึ่งหมายถึง "ตัดด้วยมือ" แยกออกจากลิ่มน้ำนม แล้วเสิร์ฟเป็นชิ้นเล็ก ๆ หรือกล่าวอีกนัยหนึ่งก็คือกระบวนการตัดลิ่มน้ำนมแล้วขึ้นรูปเป็นลูกกลมเล็ก มอซซาเรลลาควายเป็นที่ชื่นชอบเนื่องจากเนื้อสัมผัสที่ยืดหยุ่นและความหลากหลายในการนำไปรับประทาน บ่อยครั้งได้รับสมญานามว่าเป็น "ราชินีแห่งตำรับอาหารเมดิเตอร์เรเนียน", "ทองคำสีขาว" หรือ "ไข่มุกบนโต๊ะอาหาร" 
มอซซาเรลลาควายที่วางจำหน่ายในชื่อ "มอซซาเรลลาควายคัมปาเนีย"  ได้รับการขึ้นทะเบียนการควบคุมการตั้งชื่อจากแหล่งกำเนิด  และตั้งแต่ปี พ.ศ. 2539 ก็ได้รับการคุ้มครองภายใต้แผนการการคุ้มครองการตั้งชื่อจากแหล่งกำเนิด (Protected Designation of Origin) ของสหภาพยุโรป การคุ้มครองเหล่านี้กำหนดให้มอซซาเรลลาควายที่จะใช้ชื่อดังกล่าวต้องผลิตตามสูตรดั้งเดิมในท้องที่เฉพาะแห่งของแคว้นคัมปาเนีย, ลัตซีโย, ปุลยา และโมลีเซเท่านั้น
ประวัติ.
ข้อถกเถียงเกี่ยวกับความเป็นมาของควายในอิตาลียังไม่เป็นที่ยุติ มีทฤษฎีหนึ่งกล่าวว่า ชาวกอทเป็นผู้นำควายเอเชียเข้าไปยังอิตาลีระหว่างการอพยพในช่วงยุคกลางตอนต้น อย่างไรก็ตาม กลุ่มธุรกิจสัมพันธ์เพื่อการคุ้มครองเนยแข็งมอซซาเรลลาควายคัมปาเนีย  ระบุว่า "สมมุติฐานที่เป็นไปได้มากที่สุด" คือ ชาวนอร์มันเป็นผู้นำควายจากเกาะซิซิลีเข้าสู่คาบสมุทรอิตาลีในราวปี ค.ศ. 1000 โดยในขณะนั้นชาวอาหรับได้นำควายเข้าไปเลี้ยงในเกาะซิซิลีอยู่ก่อนแล้ว กลุ่มธุรกิจสัมพันธ์ฯ ยังอ้างถึงการค้นพบหลักฐานซากดึกดำบรรพ์ของควายยุโรปยุคก่อนประวัติศาสตร์ชนิด "Bubalus murrensis" โดยเสนอแนะว่า ควายเมดิเตอร์เรเนียนอิตาลีอาจมีวิวัฒนาการชาติพันธุ์ต่างไปจากควายอินเดียและมีต้นกำเนิดในอิตาลีอยู่แล้ว ส่วนทฤษฎีที่สี่กล่าวว่า ชาวอาหรับเป็นผู้นำควายจากเมโสโปเตเมียเข้าสู่ตะวันออกใกล้ จากนั้นบรรดาผู้แสวงบุญและนักรบครูเสดที่เดินทางกลับยุโรปจึงนำควายเข้ามาเลี้ยงด้วย
พื้นที่การผลิต.
ในอิตาลี เนยแข็งชนิดนี้ได้รับการผลิตทั่วประเทศโดยใช้น้ำนมควายบ้านพันธุ์เมดิเตอร์เรเนียนอิตาลี ส่วน "มอซซาเรลลาควายคัมปาเนีย" มีพื้นที่การผลิตไล่ตั้งแต่กรุงโรมในแคว้นลัตซีโยไปจนถึงแขวงเปสตุมใกล้เมืองซาแลร์โนในแคว้นคัมปาเนีย รวมถึงในจังหวัดฟอจจาของแคว้นปุลยาและเขตเทศบาลเมืองเวนาโฟรของแคว้นโมลีเซ อุตสาหกรรมมอซซาเรลลาควายทำรายได้ประมาณ 300 ล้านยูโรต่อปี ได้ผลผลิต 33,000 ตันต่อปี ร้อยละ 16 ในจำนวนนี้ส่งออกไปยังต่างประเทศ (ส่วนใหญ่คือประเทศในสหภาพยุโรป) โดยฝรั่งเศสและเยอรมนีเป็นผู้นำเข้ารายใหญ่ แต่การส่งไปจำหน่ายยังรัสเซียและญี่ปุ่นก็กำลังขยายตัว
นอกเหนือจากอิตาลีซึ่งเป็นแหล่งกำเนิดแล้ว ยังมีผู้ผลิตมอซซาเรลลาควายในอีกหลายประเทศทั่วโลก เช่น สวิตเซอร์แลนด์, สหรัฐอเมริกา, ออสเตรเลีย, เม็กซิโก, บราซิล, แคนาดา, จีน, ญี่ปุ่น, เวเนซุเอลา, อาร์เจนตินา, สหราชอาณาจักร, ไอร์แลนด์, สเปน, โคลอมเบีย, ไทย, อิสราเอล, อียิปต์, อินเดีย, แอฟริกาใต้ โดยมีการใช้น้ำนมจากควายบ้านพันธุ์อื่น ๆ ในการผลิตด้วย
การใช้.
โดยทั่วไปนิยมรับประทานมอซซาเรลลาควายกับคัลโซเน, ผัก, สลัดมะเขือเทศและใบโหระพา, ขนมปังปิ้งและแอนโชวี หรือรับประทานเปล่า ๆ กับน้ำมันมะกอก
หลอดเลือดแดงสารอาหาร

หลอดเลือดแดงสารอาหาร  โดยปกติมักจะยึดโยงไปกับหลอดเลือดดำหนึ่งหรือสองเส้น ทำหน้าที่ลำเลียงสารอาหารและธาตุจำเป็นต่อกระดูก แตกสาขาตามเยื่อกระดูกไปตลอดแนวยาวของไขกระดูก หลอดเลือดแดงสารอาหารเป็นหลอดเลือดที่เห็นได้ชัดเจนที่สุดของกระดูก
เจ็ดสิ่งมหัศจรรย์ทางธรรมชาติของโลกยุคใหม่

เจ็ดสิ่งมหัศจรรย์ทางธรรมชาติของโลกยุคใหม่  เป็นสถานที่เจ็ดแห่งทางธรรมชาติของโลก ที่ได้รับการเลือกด้วยการลงคะแนน ให้เป็นสิ่งมหัศจรรย์ของโลกทางธรรมชาติยุคใหม่เจ็ดแห่ง โดยมูลนิธิเจ็ดสิ่งมหัศจรรย์ของโลกทางธรรมชาติ ประกาศผลทางเว็บไซต์ของมูลนิธิในเวลามาตรฐานสากล 11:00 น. ของวันที่ 11 พฤศจิกายน ค.ศ. 2011
โดยคัดเลือกมาจากสถานที่ 440 แห่งทั่วโลกใน 220 ประเทศ แล้วคัดเลือกให้เหลือ 77 แห่ง 28 แห่ง และสุดท้ายคัดเลือกให้เหลือเจ็ดแห่ง โดยมีหลายแห่งที่ได้รับการเสนอชื่อมาแต่ไม่ได้รับการเลือก เช่น เกรตแบร์ริเออร์รีฟ ทางชายฝั่งตะวันออกของออสเตรเลีย, ยอดเขาคิลิมันจาโร ในแทนซาเนีย, ทะเลเดดซี ในอิสราเอล และแกรนด์แคนยอน ในสหรัฐอเมริกา เป็นต้น
พัน เหว่ย์ปั๋ว

วิลเบอร์ พัน หรือ พัน เหว่ย์ปั๋ว (ชื่อภาษาอังกฤษ: Wilber Pan, Will Pan, Pan Weibo) เป็นนักร้องและนักแสดงชาวไต้หวันที่โด่งดัง
ประวัติ.
พันเหว่ย์ปั๋ว หรือ วิล พัน เกิดเมื่อวันที่ 6 สิงหาคม ค.ศ.1980 ปัจจุบันอายุ 36 ปี เกิดที่รัฐเวสต์เวอร์จิเนีย ในสหรัฐอเมริกา พออายุได้ 7 ขวบเขาก็ย้ายมาอยู่ที่ไต้หวัน แล้วก็เข้าเรียนที่โรงเรียนนานาชาติ ไทเป อเมริกัน และจบการศึกษาในปี 1999 จากนั้นก็ไปเรียนต่อระดับอุดมศึกษาที่ California Polytechnic State University
ในปี 2000 พันเหว่ย์ปั๋วมีโอกาสเข้าร่วมการแข่งขันร้องเพลงของ NMG และ BMG ที่ลอสแอนเจลิส สหรัฐอเมริกา และได้รับรางวัลบุคลิกภาพยอดเยี่ยม ต่อมาในปี 2001 เขาก็เดินทางกลับไต้หวันมาชิมลางงานละครเรื่องแรก 《麻辣鲜师》　ซึ่งเรื่องนี้พันเหว่ย์ปั๋วได้รับเสียงตอบรับดีมาก จากนั้นเขาก็มีโอกาสทำอัลบั้มเพลงชุดแรก 《壁虎漫步》 พันเหว่ย์ปั๋วนับว่าเป็นนักร้องไต้หวันที่มีผลงานเพลงออกมาอย่างสม่ำเสมอเลยทีเดียว โดยเพลงที่สร้างชื่อให้กับเขามากที่สุดก็คือเพลง “ปู้เต๋อปู้อ้าย” 《不得不爱》　นอกจากร้องเพลงเล่นละครแล้ว พันเหว่ย์ปั๋วก็เคยเป็น VJ ให้กับ Channel V ด้วย
ผลงานเพลง.
เพลงประกอบละคร.
Track 3 — 我不怕 Wo Bu Pa (I'm Not Afraid)
Track 5 — How Are You
Track 4 — 我對天空說 Wo Dui Tian Kong Shuo (I Told The Sky)
ผลงานอื่นๆ.
โฆษณา.
ฯลฯ
นินจา คริสติน่า

นินจา คริสติน่า สตูดิโออัลบั้มชุดแรก ของ คริสติน่า อากีล่าร์ วางจำหน่ายวันที่ 21 ธันวาคม พ.ศ. 2533 ภายใต้สังกัดจีเอ็มเอ็ม แกรมมี่ นักร้องหญิงแนวป๊อป-แดนซ์ คนแรกของประเทศไทย ที่ประสบความสำเร็จอย่างถล่มทลาย ทำยอดขายได้เกิน 1,000,000 ตลับ เป็นคนแรกของประเทศไทย ภายในระยะเวลาเพียง 6 สัปดาห์ เป็นอัลบั้มเปิดตัวศิลปินที่มียอดขายสูงสุดของแกรมมี่ โดยมียอดขายรวมทั้งประเทศสูงเฉียด 2 ล้านตลับ
ประวัติ.
นินจา สตูดิโออัลบั้มแรกของคริสติน่า อากีล่าร์ วางแผงเมื่อวันที่ 21 ธันวาคม พ.ศ. 2533 จีเอ็มเอ็ม แกรมมี่ พลิกวงการเพลงเมืองไทยด้วยการเปิดตัวศิลปินหน้าใหม่ที่มาพร้อมกับแนวเพลงเต้นรำป๊อปแด๊นซ์ ที่ไม่มีใครเคยทำมาก่อน แกรมมี่จึงเอาคริสติน่ามาประเดิม เปิดตลาดเพลงแดนซ์เมืองไทยเป็นคนแรกเมื่ออัลบั้มวางแผงไปได้ไม่นานยอดขายก็ทยานสู่สองแสนตลับและกระแสความนิยมก็เพิ่มขึ้นอย่างถล่มถลาย จนยอดขายอัลบั้มนี้ทะลุหนึ่งล้านตลับภายในเวลา 6 สัปดาห์ เป็นปรากฏการณ์ใหม่ของวงการเพลงไทยที่ยังไม่เคยมีนักร้องหญิงคนไหนทำยอดขายทะลุล้านตลับได้เลยแม้สักคน ทำให้ทางแกรมมี่ต้องเปลี่ยนปกอัลบั้มฉลองล้านตลับในเดือน มีนาคม พ.ศ. 2534 โดยยอดขายในอัลบั้มรวมแล้วสูงถึง 1.9 ล้านชุด สร้างสถิติอัลบั้มเปิดตัวศิลปินที่มียอดขายสูงที่สุด และยังเป็นอัลบั้มที่ขายดีเป็นอันดับ 2 ของแกรมมี่ในปี พ.ศ. 2533 อีกด้วย
คอนเสิร์ต.
คอนเสิร์ต นินจาคริสติน่า คอนเสิร์ตครั้งแรกในชีวิตของ คริสติน่า อากีล่าร์ จัดขึ้นในวันที่ 22-23 กุมภาพันธ์ พ.ศ. 2534 ที่ MBK HALL เอ็มบีเคเซ็นเตอร์ ชั้น 7 เปิดขายบัตรที่ช็อปพูม่า สาขา มาบุญครอง ซึ่งวันจองบัตรมีคนมารอต่อคิวซื้อบัตรกันตั้งแต่ห้างยังไม่เปิด พอถึงเวลาเปิดทำการของห้าง แฟนเพลงที่มารอซื้อบัตรก็พร้อมใจกันพุ่งไปยังช็อปพูม่ากันอย่างชุลมุนผู้คนนับหลายพันเบียดกันไปเบียดกันมาจนเกิดเหตุการณ์กระจกร้านแตก และของในร้านหาย สร้างความเสียหายเป็นอย่างมากจนทำให้ต้องย้ายมาขายที่ลานจอดรถแทน โดยบัตรจำหน่ายหมดทุกที่นั่งในเวลาไม่ถึง 15 นาที ทำให้มีแฟนเพลงที่ต่างมารอคอยเรียกร้องอยากชมคอนเสิร์ตครั้งนี้เป็นจำนวนมาก ทางทีมงานจึงตัดสินใจเปิดขายบัตรรอบที่ 2 เป็นรอบสุดท้าย ซึ่งก็ยังไม่พอต่อความต้องการของแฟนเพลง ทางทีมงานจึงตัดสินใจติดต่อไปทางรายการโลกดนตรีเพื่อขอคิวให้คริสติน่าได้ขึ้นแสดงบนเวทีโลกดนตรีเป็นการปลอบใจสำหรับแฟนเพลงที่ซื้อบัตรคอนเสิร์ตไม่ทัน ให้มารับชมแบบฟรีในวันที่ 17 กุมภาพันธ์ พ.ศ. 2534 ณ ลานโลกดนตรี ททบ.5 สนามเป้า ซึ่งก็มีแฟนเพลงมารอชมการแสดงเป็นจำนวนมาก
ยอดขาย.
อัลบั้ม นินจา สามารถทำยอดขายจากทั่วประเทศสูงถึง 1.9 ล้านตลับ และทำยอดขายแตะล้านตลับได้เป็นคนแรกของนักร้องหญิงเมืองไทย ภายในเวลาเพียง 6 สัปดาห์ (1 เดือนครึ่ง) สร้างสถิตินักร้องหญิงที่มียอดขายเกินล้านตลับเป็นคนแรกของประเทศไทย เป็นอัลบั้มเปิดตัวศิลปินที่มียอดขายสูงที่สุดอันดับ 1 ของแกรมมี่